ועדת הכלכלה, כנסת 20, פרוטוקול מספר 662, 2018-01-16 09:35

איתן כבל: בוקר טוב.

איתן כבל: אני מתכבד לפתוח את ישיבת ועדת הכלכלה.

איתן כבל: יושב ראש הרשות, מנהלת הרשות, אורחים נכבדים, כל אחד במקומו.

איתן כבל: ברשותכם, היום יום שלישי, למי שלא יודע, בשבת נקרא את פרשת בא ואני מקווה שלא ייחשב לי להדתה שכל פעם אני אומר את זה.

איתן כבל: אני רק מזכיר, שיהיה מה שנקרא ידע אישי.

איתן כבל: כמדי יום אנחנו גם פותחים בהקראת שיר.

איתן כבל: היום יום שלישי, כ"ב בטבת, ה-16 בינואר 2018.

איתן כבל: כפי שאמרתי, בשבת נקרא את פרשת בא.

איתן כבל: היום הוא יום הולדתו של ברל כצנלסון.

איתן כבל: כצנלסון נולד בשנת 1887 בתחומה של האימפריה הרוסית דאז.

איתן כבל: היה ממנהיגיה הבולטים של תנועת העבודה בארץ ישראל, הוגה דעות של הציונות הסוציאליסטית, עיתונאי, עורך וממקימי מוסדות ההסתדרות.

איתן כבל: עלה ארצה יחד עם אשתו בשנת 1909 בתקופת העלייה השנייה לישוב עטרות.

איתן כבל: ביפו פגש את א.ד.

איתן כבל: גורדון מראשי תנועת העבודה שהעלה את העבודה הפיזית של הפועל הפשוט למדרגת ערך עליון.

איתן כבל: ברל נדד כפועל ברחבי ארץ ישראל, הגיע למושבות הוותיקות ולפתח תקווה, עלה לגליל והפך לדמות מוכרת בחוגי הפועלים.

איתן כבל: הוא מילא תפקיד פעיל מאוד בהקמת ההסתדרות והארגונים הקשורים אליה כגון קופת חולים כללית, סולל בונה, בנק הפועלים, המשביר לצרכן ומוסדות וארגונים נוספים.

איתן כבל: היה דירקטור באוניברסיטה העברית ואחד ממקימי הוצאת הספרים עם עובד וספריית הפועלים.

איתן כבל: בשנת 1925 הקים את העיתון "דבר" והיה עורכו הראשי עד פטירתו.

איתן כבל: בשנים 1942-1944 היה יושב ראש משותף של הקרן הקיימת לישראל.

איתן כבל: עם השנים הפך להיות מעין סמכות רוחנית בתנועת העבודה.

איתן כבל: בשנת 1944 נפטר כצנלסון ממחלה.

איתן כבל: השיר עבודה והמלאכה נכתב על פי הזמנת ברל כצנלסון אשר ביקש ליצור המנון לתנועת הנוער העובד.

איתן כבל: הוא הודפס בביטאון התנועה "במעלה".

איתן כבל: מי שכתב את השיר, חיים נחמן ביאליק.

איתן כבל: השיר שכולנו מכירים אותו, אפשר לזמזם בשקט.

איתן כבל: מי יצילנו מרעב, מי יאכילנו לחם רב מי יאכילנו לחם רב ומי ישקנו כוס חלב.

איתן כבל: למי תודה, למי ברכה, לעבודה ולמלאכה.

איתן כבל: מי ייתן לנו כסות בוקר בקור ומי בחושך ייתן אור ומי בחושך ייתן אור?

איתן כבל: מי יעל מים מן הבור?

איתן כבל: למי תודה, למי ברכה לעבודה ולמלאכה.

איתן כבל: ומי נטע עצים בגן לפרי ולצל כל מין וזן, לפרי ולצל כל מין וזן ובשדות זרע דגן.

איתן כבל: למי תודה, למי ברכה, לעבודה ולמלאכה.

איתן כבל: מי הכין לנו פינת גג גדר לגן, לכרם סייג, ומי טרח ומי דאג לכבוד שבת, לכבוד החג.

איתן כבל: למי תודה, למי ברכה, לעבודה ולמלאכה.

איתן כבל: על כן נעבוד, על כן נעמול תמיד בכל ימי החול.

איתן כבל: כבד העול, נעים העול, ובעת הפנאי נשיר בקול.

איתן כבל: שירי תודה, שירי ברכה לעבודה ולמלאכה.

יעקב אשר: למה לא קראת את זה אתמול בפיליבסטר?

איתן כבל: חשבתי שאתה תגיד לי שהרי זה שיר של הקדוש ברוך הוא, שהכול הוא עושה בסוף, הוא נותן כסות, הוא נותן הכול אבל האמת היא שכשאתה מסתכל על זה בפרספקטיבה של כל כך הרבה שנים לאחור, זה מרתק לראות שזה נכון גם לעת הזאת ויש כאן ניואנסים כמו הניואנס של תמיד בכל ימי החול.

איתן כבל: ההסתכלות בסוף של חלק גדול מאתנו לגבי עבודה בשבת, נכון היא שבת אבל אחת הנקודות המרכזיות היא פשוט עניין סוציאלי מן המדרגה העליונה.

איתן כבל: זאת אומרת, זה חלק מאותם דברים של השבת.

עבד אל חכים חאג' יחיא: אנחנו למדנו את זה בספרות העברית בבית הספר.

איתן כבל: חברות וחברים, סיכום שנת 2017, בלימת הקטל בדרכים.

איתן כבל: ברשותכם.

איתן כבל: אני מבקש לפתוח בקצרה בכמה מלים.

איתן כבל: אני כמובן אעביר לאחר מכן את רשות הדיבור לחברי יעקב אשר, יושב ראש ועדת המשנה של ועדת הכלכלה לקטל בדרכים, שיאמר כמה נקודות.

איתן כבל: אם יש כאן מישהו שלא יודע זאת, הוא בבעיה ולא אנחנו.

איתן כבל: ברשותכם, אני רוצה לומר כמה מלים לפני כן.

איתן כבל: לא הולכות להיות כאן עכשיו הרצאות של כולם.

איתן כבל: אני זימנתי בראש ובראשונה את המוקד המרכזי שזאת משטרת ישראל.

איתן כבל: יש את המוקד השני, הרשות, ולאחר מכן נלך למשרדים השונים כמו משרד התחבורה.

איתן כבל: זה נושא רציני.

איתן כבל: ועדת הכלכלה עת נכנסתי לתפקידי לקחה את אחד הפרויקטים היותר גדולים, שימוע שבאמת לא נראה כמותו ולא היה כמעט נושא שלא נגענו בו.

איתן כבל: יתרה מכך, אני יכול לומר לכם שבמשך הזמן שחלף מאז הדיונים בוועדה, כמעט ולא מצאתי את עצמי מופתע - לא רק אני אלא גם חברי הוועדה – על ידי גורם כלשהו בנושא שלא עסקנו בו בדרך כזו או אחרת בדיוני הוועדה.

איתן כבל: אבל יחד עם זאת, אחד הדברים שאולי כן הצלחנו להביא לתודעה אבל לצערי – ואני אומר את זה גם לך מפקד משטרת התנועה וגם לך אדוני יושב ראש הרשות – עדיין לא הצלחנו לייצר את אותה תחושת דחיפות נדרשת.

איתן כבל: נכון, התקדמנו.

איתן כבל: נכון, אנחנו לא באותו מצב בתודעה הציבורית, אפילו בתקשורת שיותר ויותר עושה פרויקטים שמתכתבים עם עניינים הנוגעים לקטל בדרכים ולאו דווקא רק חס וחלילה באירועים של תאונות קטלניות אלא באירועים, מה שנקרא, בתוך התהליך השוטף.

איתן כבל: אבל עדיין אין תחושת דחיפות ומנקודת המבט שלי, הביטוי הבולט שיכול להיות תחושת דחיפות היא הקמת ועדת שרים למאבק בקטל בדרכים כאשר בראשה יעמוד ראש הממשלה.

איתן כבל: גם אם היא תתכנס פעם בשלושה חודשים, אפילו פעם בארבעה חודשים ותסקור את אשר צריך להיעשות, יש כאן אלמנט של לבוא ולהגיד לציבור בישראל, חברות וחברים, הנושא הזה, אנחנו רואים אותו באמת כנושא דגל.

איתן כבל: אז נכון, ברוך השם, 15 הרוגים השנה פחות מאשר בשנה שעברה, אבל יחד עם זאת זה לא היה היעד וברוך השם שיש כבר 15 הרוגים פחות.

איתן כבל: היעד היה להחזיר את מספר ההרוגים אל מתחת למספר ה-300.

איתן כבל: אם אני עושה לרגע, מכל הנתונים שכל אחד בדרכו הביא והניח לפתחנו, ברשותכם, אני רוצה לומר כמה נקודות.

איתן כבל: להוציא משטרת התנועה שבאמת ניכר, אי אפשר לקחת את זה מאז כניסתו של דורון ידיד לתפקיד, וזה באמת לא בא ממקום של חנופה, ניכרת העשייה שלכם.

איתן כבל: קודם כל, אתה מבין תקשורת וזה כבר משהו.

איתן כבל: גם אם חמישים אחוזים אתה עושה, אבל אתה יודע להביא את זה וזה חלק מאותו מאבק, גם להביא לתודעה הציבורית וכאשר מתקיים דיון, גם אם איננו מסכימים, סביב הפניית הראש, וזה הופך להיות שיח יותר מכל שיח שהתקיים סביב הקטל בדרכים, עשינו צעד.

איתן כבל: זה חלק מאותה נקודה שיש לנו את הרצון להביא לתודעה הציבורית.

איתן כבל: זה מדהים, זה דיון נפרד, זה לא המקום לעסוק בו, אבל איך לקחת נושא שהוא איזוטרי לכאורה והוא הופך להיות סיפור תקשורתי שאין מקום שלא נכתב עליו, שאין מקום שלא דובר בו, שלא היה בית שלא שוחחו עליו.

איתן כבל: יחד עם זאת, כאשר אנחנו עושים זום אין לתוך הנתונים, אנחנו מזהים כמה וכמה נקודות מאוד מעניינות.

איתן כבל: ראשית, חברות וחברים, גם כשאני מדבר באופן קשה, ניכר שינוי.

איתן כבל: יש שינוי.

איתן כבל: כאשר מסתכלים פנימה אל תוך הנתונים, אינני רוצה להעמיד את כל המצב כאילו לא קרה דבר.

איתן כבל: כאשר מתכנסים לתוך הנתונים, ואני אומר לגיורא ולרחל, אתה רואה שיש ירידה משמעותית בבין-עירוני, ותכף נדבר על כך.

איתן כבל: ירידה מאוד משמעותית.

איתן כבל: אני אף פעם לא יודע לשים את הנקודה כמו שלשום, אז אמרתי שבזכות זה ששני הנהגים, כל אחד מכיוון אחר סימס, נמנעה תאונה.

איתן כבל: זאת אומרת, זה נשמע לכם כמו בדיחה, אבל כנראה זאת הסיבה שהצילה.

איתן כבל: בצומת בן שמן, אני בא מכיוון ראש העין, אני רואה רכב נוסע באדום מלא.

איתן כבל: אדום מלא.

איתן כבל: לא ליד, לא כאילו, לא נסע במהירות, הוא נסע כאילו הוא נוסע בירוק, בשאנטי.

איתן כבל: הוא כנראה סימס.

איתן כבל: המזל שלו שזה שבא מגמזו, גם הוא סימס.

איתן כבל: הוא התעכב ביציאה שלו, בכניסה שלו לצומת.

איתן כבל: זו הייתה תאונה של מאתיים אחוזים לא מאה אחוזים.

איתן כבל: זה לא ייאמן איך זה היה בשנייה האחרונה.

איתן כבל: אני מנסה לומר לכל מי שעוסק במלאכה שלצערי – ואני אבקש לשמוע מאדוני – כולנו מזהים את התהליך הזה ובמרכזי הערים בכל הארץ אין כמעט אכיפה.

איתן כבל: הדבר הכי נורא - חבר הכנסת פרי, חבר הכנסת פולקמן, חבר הכנסת זחאלקה – שחלק ניכר בתאונות נגרם במקומות שאנחנו אמורים להיות בטוחים בהם.

<קריאה: מעברי חציה.

איתן כבל: מעברי חציה ודברים דומים לזה.

איתן כבל: דרך אגב, זה חלק מהבעיה.

איתן כבל: זאת אומרת, כשהולכי הרגל שמים את הרגל על מעבר החציה, הם כאילו מדמים בנפשם שנוצרות שתי חומות משני צדי הכביש.

<קריאה: כל העולם יחכה לו עד שהוא יעבור.

איתן כבל: כולם ממתינים לו עד שהוא יעבור.

איתן כבל: יש עלייה משמעותית מאוד באופנועים ויותר מזה, אני אומר את זה גם לחבריי מהמגזר הערבי ואני רוצה שגם נצא בסוף הדיון הזה בקריאה ספציפית.

איתן כבל: אינני יודע עדיין לומר מהי, איך היא, למה היא, אבל זו עובדה.

איתן כבל: המספרים בקרב המגזר הערבי, אי אפשר שימשיכו להיות בקצב הזה.

איתן כבל: פשוט אי אפשר.

איתן כבל: עדיין אלה מספרים שאם יש מקום שמשנה לצערנו לרעה את הקטל בדרכים ועדיין משאיר אותו ברמה שלו, זה שם.

איתן כבל: הצעירים הערבים גילו את האופנוע וזה כלי שהעלה באופן משמעותי את מספר ההרוגים במגזר למרות שיש ירידה במשאיות.

איתן כבל: אם אני מתכנס, אני אומר לכם את הדבר הבא.

איתן כבל: מה שחסר לי – ורחל, אני אומר את זה לך מנכ"לית הרשות ואני ארצה לשמוע, שמעתי בחצי אוזן מדורון ידיד שאין את הנתונים האלה.

איתן כבל: אני לא יודע להתמודד עם מצב שאין תיק לכל אירוע.

איתן כבל: מנקודת המבט שלי, זה צריך להיות.

איתן כבל: אני אסביר למה אני מתכוון.

<רחלי טבת ויזל: יש תיק לכל הרוג.

איתן כבל: אני לא התכוונתי שיש תיק בארון.

איתן כבל: אני מתכוון לכך שבסופו של עניין אתה יודע לתכלל ולומר שכביש זה וזה, בנקודה זו וזו.

<רחלי טבת ויזל: אני אתייחס לזה.

איתן כבל: זה או שאני לא יודע לקרוא או אתם לא יודעים לכתוב.

איתן כבל: אני מוכן לקחת על עצמי את כל האשמה, רק שאני בסוף אבין היכן אנחנו עומדים.

איתן כבל: בסופו של עניין, אני רוצה לנסות – וזה א'-ב' ואני חושב שאולי, גיורא, זה אחד התפקידים המרכזיים, אם באמת משרד התחבורה מתכוון להקים רשות אמיתית ונורמלית בעזרת השם.

איתן כבל: בסדר?

איתן כבל: בעזרת השם.

איתן כבל: לא כמו שאמרתי איזה איבר מדולדל במשרד התחבורה.

איתן כבל: אחת הנקודות המרכזיות עליה דיברנו היא שתהיו אותו מרכז שיודע לבוא ולומר לגבי כביש מסוים ואז אתה גם בודק למה זה קורה.

איתן כבל: האם בגלל תנאי הכביש, האם בכלל סיבה כלשהי אחרת וכולי.

איתן כבל: נכון לרגע זה, אם אני מנסה לדעת עד כמה שאפשר, דורון, אני לא יודע להגיד את זה.

<דורון ידיד: אני אסביר לך.

איתן כבל: ודאי.

איתן כבל: אני סומך עליך.

איתן כבל: אחרי המחמאות שהרעפתי עליך, שלא תדע לתת הסברים?

איתן כבל: אני מנסה לומר לכם שלמשל אם נדע מה הסיכוי שחלק מהתאונות הוא תוצאה של שימוש בסמרטפונים או במכשירים ניידים או במהירות.

איתן כבל: אחת הנקודות המרכזיות למשל שראינו – ברוך השם, אינני מלין אלא שאני מניח את זה כנתון – שמספר ההרוגים שנובע ממהירות מופרזת שאתם פועלים בצורה נמרצת לאכיפתה, זה אפס נקודה משהו.

איתן כבל: אני לא רוצה עכשיו להיכנס ואדוני בטח גם יאמר לי ובדין שחלק מזה גם נובע מהאכיפה המסיבית שאתם מנהלים סביב העניין הזה.

איתן כבל: בסוף זה גם עניין של איזונים.

איתן כבל: אני מבקש שנצא מכאן עם תובנות לשנה הבאה.

איתן כבל: אני רוצה שכל אחד מהמשרדים, אגף התנועה, יוכל להתייחס למה באמת נעשה מבחינת אותן הסכמות שהיו לנו עם המשרד לביטחון פנים.

איתן כבל: קרי, האם קיבלת את אותן ניידות עליהן סוכם, האם השוטרים יוצאים להכשרות וכולי.

איתן כבל: לקבל ממך תמונה שלמה כדי שנוכל בסוף לציין.

איתן כבל: משרד ראש הממשלה כאן?

<כפיר מצוינים: כן.

איתן כבל: אני מאוד מקווה שהמכתב ההוא שהמנכ"ל, שאני מאוד מעריך, נתן בפנינו, שבאמת תהיה גם התכתבות משמעותית עם הדברים וזאת לא אות מתה.

<כפיר מצוינים: יש מחויבות.

איתן כבל: מחויבות, גם לי יש כל בוקר מחויבות להרבה דברים כשאני יוצא מהבית.

איתן כבל: השאלה מה אני עושה עם המחויבות הזאת.

איתן כבל: למשל, יש לי מחויבות לרדת במשקל כבר הרבה שנים אבל השאלה מה אני עושה עם זה.

איתן כבל: אני אומר שמחויבות היא דבר אחד.

איתן כבל: זו הכוונה לאות מתה.

איתן כבל: כולנו כל יום כותבים לעצמנו רשימה של התחייבויות אבל השאלה מה אנחנו עושים מתוכה.

איתן כבל: תודה.

איתן כבל: יעקב אשר בבקשה.

איתן כבל: תודה.

איתן כבל: זו גם הזדמנות בשבילי להודות לך ולצוות, לדקלה.

איתן כבל: באמת להודות על העבודה הנהדרת שאתם עושים ויש לכם חלק מרכזי במאבק של ועדת הכלכלה, של חברי ועדת הכלכלה ושל הכנסת כולה כדי להיאבק בקטל בדרכים.

איתן כבל: תודה אדוני.

יעקב אשר: תודה אדוני היושב ראש.

יעקב אשר: אני אקצר ואגע בנקודות עצמן.

יעקב אשר: אני לא רוצה שזה ייראה כחילופי מחמאות הדדיות אבל זה הולך להיות כך.

<קריאה: אל תדאג.

<קריאה: אני אקלקל את זה.

<קריאה: לכן באתי הבוקר.

יעקב אשר: זהו.

יעקב אשר: יהיה מי שיקלקל את זה.

יעקב אשר: דבר שני, לפעמים זה גם נכון ובמקרה של היום זה גם נכון ואני אסביר את עצמי.

יעקב אשר: קודם כל, לגבי הנתונים.

יעקב אשר: הנתונים, אסור להתבשם מהם אבל כאשר מסתכלים, זאת לא רק אותה ירידה בשנה הזאת מ-377 הרוגים ל-354 הרוגים אלא אם מסתכלים מ-2012 עד היום, כל שנה הייתה תוספת של 20-25 הרוגים כל שנה.

יעקב אשר: השנה, לא רק שזה נבלם, אלא זה גם ירד.

יעקב אשר: אסור להתבשם מזה אבל אנחנו כן צריכים דבר אחד לומר לעצמנו, ואני אומר לך את זה ידידי יושב ראש הוועדה, יש לנו חלק בזה.

יעקב אשר: יש לנו חלק בזה ולך כיושב ראש ועדת הכלכלה כי מי שיבדוק בדברי הכנסת, בשנה וחצי-שנתיים האחרונות נערכו כאן ישיבות, כולל השימוע שהיה בעצמו סדר גודל של שש-שמונה ישיבות.

איתן כבל: עשר ישיבות.

יעקב אשר: עשר ישיבות.

יעקב אשר: לאחר מכן עוד ישיבות של הוועדה ולאחר מכן מונתה ועדת המשנה מכוחה של ועדת הכלכלה, קיימנו כבר 13 ישיבות ונמצאים כאן אנשים מכל הגורמים ויודעים שהישיבות האלה לא היו דקלרטיביות אלא היו ישיבות מעקב, ישיבות של בקרה, ישיבות של אתגור.

יעקב אשר: אני רואה בזה חלק מהעניין הזה ואני משבח את עצמנו רק בגלל דבר אחד - כדי להמשיך עם זה הלאה ולקבוע ישיבות.

יעקב אשר: אתה יודע מה אדוני היושב ראש?

יעקב אשר: דיברת על הנושא הזה של ועדת שרים, של ועדת מנכ"לים שבסופו של דבר לא קרו הרבה מאוד דברים.

יעקב אשר: יש מחויבות במשרד ראש הממשלה, נכון, היינו ביחד בפגישה אצל המנכ"ל אבל אתה יודע מה?

יעקב אשר: כמעט נכנסנו לנעלי הרשות המבצעת.

יעקב אשר: הוועדה כמעט נכנסה, חוץ מהסמכות לחתום על אישורים תקציביים, עשינו שבעצם מצופה וחבל שזה לא נעשה ואני מצטרף לקריאה שלך שצריכה לקום ועדה כזאת בראשותו של ראש הממשלה שתתכנס אחת לזמן מה.

יעקב אשר: אני באמת משבח את עצמנו רק כדי לעודד את עצמנו להמשיך עם זה הלאה.

יעקב אשר: השינוי שאני רואה, ואני חוזר קצת על דברים שאמר היושב ראש אבל אין ברירה ואמרתי זאת בכמה ישיבות קודמות.

יעקב אשר: באמת, המשטרה, בכוחות המוגבלים שלה כרגע, ויש לנו עדיין דרישה להגברה של ניידות וכולי, שינתה פזה.

יעקב אשר: היה שינוי דרמטי ואני חושב שכל אחד מאתנו גם רואה את זה, במיוחד בכבישים הבין-עירוניים כאשר יש נוכחות יותר גדולה של המשטרה ומרגישים את זה.

יעקב אשר: ראינו שינויים בהפעלת הכוח, מכתבים שיצאו ממש עם כניסתו של דורון ידיד לתפקידו.

יעקב אשר: בהחלט יש אסרטיביות גדולה מאוד שתורמת לחיי אדם.

יעקב אשר: חד משמעית.

יעקב אשר: נקודה נוספת היא התחדשות של הרשות הלאומית וצריך לומר זאת.

יעקב אשר: אמנם החוק עדיין לא עבר, לצערנו היינו צריכים לעשות דחייה ורק לפני שבועיים הצבענו כאן בוועדה - - -

איילת נחמיאס ורבין: למה על זה אתם לא עושים משהו בקואליציה?

יעקב אשר: בלי פוליטיקה עכשיו.

יעקב אשר: בואי נקבע שעה אחר כך ונדון בזה.

יעקב אשר: עכשיו באמת בלי פוליטיקה.

איילת נחמיאס ורבין: בסדר.

איילת נחמיאס ורבין: קבענו.

יעקב אשר: אין לי בעיה לדבר פוליטיקה.

יעקב אשר: אבל לא כל דבר להפוך לפוליטי.

איילת נחמיאס ורבין: שאלתי שאלה.

איילת נחמיאס ורבין: לא קרה כלום.

איילת נחמיאס ורבין: זה לא סוף העולם.

איתן כבל: חברים יקרים, יצאתם מהנתיב.

יעקב אשר: לא פוליטי ולא בנתיב.

איתן כבל: אפשר לתת להם קנס בגין ירידה מהנתיב?

<קריאה: אחרי שקיבלו העלאה במשכורת, אפשר.

יעקב אשר: אין ספק שהתחדשות של הרשות הלאומית באה לידי ביטוי, ואני יכול גם לשים קודם כל מבחינת נתונים הרבה יותר ממוקדים שנותנים לנו זרקור היכן ללחוץ והיכן לאתגר.

יעקב אשר: אבל אם ניקח רק דוגמה אחת, שינוי דרמטי בהסברה בחברה הערבית והשינוי הדרמטי הוא לא רק בכמות האינצ'ים של הפרסום שנעשה אלא פעם ראשונה שנעשה פרסום עם אנשי מקצוע שמכירים את המגזר ויודעים לדבר בשפה שלו ולא כמו שסיפרו פעם שפעם היו מתרגמים מודעה שהייתה בעיתונות ישראלית בעברית, מתרגמים אותה דרך גוגל למשהו שלא מדבר בכלל לציבור.

יעקב אשר: יש הסברה, יש הרבה מאוד פעילות.

יעקב אשר: צריך לשבח אותם.

יעקב אשר: שוב, התשבחות האלה לא כדי שתעופו על עצמכם אלא כדי שתמשיכו עם זה הלאה.

יעקב אשר: אני גם קורא מכאן לשר, מצטרף לקריאה שלך, לסגור את העניין הזה של הרשות כך שתהיה בהירות, שיהיה לכם את הכוח הממוקד להיות מה שנקרא מובילי הקואליציה הזאת שהיא משרדי ממשלה וכל הדברים מסביב וכל הארגונים שנמצאים כאן והרבה מאוד ארגונים שמגיעים לכאן ישיבה אחר ישיבה ולא מחמיצים.

יעקב אשר: הם מגיעים ותורמים.

יעקב אשר: אני חושב שזה חשוב שזה יקרה.

יעקב אשר: גם התקדמות גדולה בנושא החינוך התעבורתי, התקדמות גדול המאוד.

יעקב אשר: גם במשרד החינוך, אני חייב לומר את זה, יש התעוררות, שינו תכניות, הוסיפו תכניות, נכנסו לפיילוט של התיאוריה שאנחנו מנסים לראות איך זה קורה.

יעקב אשר: כמובן עבודת התשתיות של משרד התחבורה שאנחנו רואים אותה, שהיא גם ממוקדת במקומות בעייתיים.

יעקב אשר: התקדמות בנושא הרכבים הכבדים.

יעקב אשר: התקדמנו מאוד בנושא הטכוגרף.

יעקב אשר: לדעתי הוא יחולל מהפכה בנושא הזה.

יעקב אשר: כרגע הוא תקוע על ניסוח במשרד המשפטים.

יעקב אשר: אני מאוד מקווה שזה יצא.

ג'מאל זחאלקה: אני מקווה שזה יצא בגלגול הזה.

יעקב אשר: אתה יודע שנשתדל מאוד.

יעקב אשר: אם אני מעיר את זה כאן לפרוטוקול, לגבי משרד המשפטים, כנראה שאנחנו גם עוקבים אחריהם.

יעקב אשר: שתי נקודות שאנחנו צריכים לדבר עליהן, כמו שגם אתה דיברת עליהן.

יעקב אשר: נושא הדו-גלגלי, במיוחד מגפת האופנועים שלאחרונה באמת הגדילה את המספר בצורה בלתי רגילה, בשנה הזאת.

יעקב אשר: אם מספר ההרוגים באופנועים היה כמו בשנה שעברה, אז היינו בירידה הרבה יותר גדולה היום בסוף השנה הזאת.

יעקב אשר: הרכבים הדו גלגליים שאנחנו מנסים כל הזמן עם כל המכשירים החדשים האלה להתמודד ולא מצליחים.

יעקב אשר: דבר נוסף.

יעקב אשר: נעשה כאן בשנה האחרונה, ואנחנו נמצאים באמצע הליכי חקיקה לגבי קנסות, דברים לא פופולריים שאף איש ציבור לא אוהב לעשות אותם אבל אנחנו עושים את זה כאן ביד רמה, בוועדה, וכבר היו כמה וכמה אישורים שיצאו לדרך.

איתן כבל: כששואלים אותי אם אני מכיר את הכללים החדשים, אמרתי שאני לא מכיר.

איתן כבל: לא קשור אלי.

יעקב אשר: אתה הבאת את זה ואנחנו כולנו תמכנו בזה.

יעקב אשר: אין כאן פוליטיקה ואין כאן שום דבר.

יעקב אשר: אלה חיי אדם.

יעקב אשר: אדוני הנכבד, אני מסיים בדבר אחד.

יעקב אשר: תמשיך ללחוץ עלינו שנלחץ הלאה ואני חושב שכל הגורמים שנמצאים כאן סביב השולחן יכולים להסתכל באיזושהי נימה של סיפוק על השנה הזאת אבל עם הרבה אתגר לשנה הבאה.

איתן כבל: תודה.

איתן כבל: אני רוצה גם לומר תודה לחברות וחברי הכנסת שנמצאים כאן ולא לחינם אלה הם אלה שמלווים את העניין כל השנה, ואני מקווה שתמשיכו.

איתן כבל: אני אומר את זה לחברים שנמצאים כאן מיושב ראש השדולה ועד חאג' יחיא ובאמצע איילת, פרי ופולקמן.

איתן כבל: שנמשיך לעשות את אשר מוטל עלינו בעניין החשוב הזה.

איתן כבל: ברשותכם, אני עובר אליכם, הרשות.

איתן כבל: אנא, אני באמת אומר את זה, שימו את שלושה-ארבעה שקפים שבקליפת אגוז, כמו שעורכי דין אוהבים לומר, מסכנים מנקודת המבט שלכם את כל התהליך.

איתן כבל: לפני כן אני אומר כאן לכולם ואני אומר את זה באופן הכי ברור.

איתן כבל: ועדת הכלכלה לא תאשר שום רשות חדשה מרוקנת מתוכן.

איתן כבל: אני אומר את זה בצורה מאוד ברורה.

איתן כבל: זאת ועוד, מבלי חס וחלילה להמעיט מערכך רחלי.

איתן כבל: גיורא, אני יודע את התהליך.

איתן כבל: עד שהוא הסכים לבוא, ואם כבר הביאו את גיורא ועברנו את כל התהליכים האלה, זה לא בשביל לעשות משהו מדולדל אלא בפירוש כדי לעשות משהו שהוא לאין שיעור יותר חזק וצופה פני עתיד ממה שהיה עד הגעתכם.

ג'מאל זחאלקה: אני רוצה להדגיש שאנחנו רוצים לשמוע לא רק סיכומים על השנה שעברה אלא לראות תכנית.

איתן כבל: בוודאי.

ג'מאל זחאלקה: על זה צריך להיות הדיון.

איתן כבל: בוודאי.

איתן כבל: חד משמעית.

ג'מאל זחאלקה: עד עכשיו מה ששמעתי, אלה היו סיכומים.

איתן כבל: ברור.

איתן כבל: זה מנקודת המבט שלנו.

איתן כבל: בכל זאת אנחנו צריכים להודות לעצמנו על העבודה.

ג'מאל זחאלקה: אין לי בעיה.

ג'מאל זחאלקה: כשהם מדברים, שיציגו את התכנית.

איתן כבל: אדוני צודק.

איתן כבל: תודה.

<גיורא רום: זה יוצג על ידי רחלי.

<גיורא רום: אני רוצה שלוש הערות קצרצרות.

<גיורא רום: הערה ראשונה.

<גיורא רום: בשינוי קטן מדברי הפתיחה שלך, אני מרגיש השתנות בסנטימנט הציבורי.

<גיורא רום: הציבור יותר פוזיטיבי לגבי כל העניין הזה.

<גיורא רום: הוא מבין שזאת מלחמה לא פשוטה והוא מבין שנעשים דברים.

<גיורא רום: הדבר השני.

<גיורא רום: כאשר מציגים משהו, אפשר להציג את זה בשני מישורים.

<גיורא רום: ראשית, במישור התפוקות, שזה אולי חלק מהדברים שתמיד מציגים, כמה נפגעו ב-א', ב-ב' וב-ג', ואפשרות שנייה היא להציג בתשומות.

<גיורא רום: אנחנו ברשות מאוד גאים בשוני הדרמטי שאתם לא מודעים לו, בתשומות שאנחנו נותנים לכל הנושא הזה.

<גיורא רום: זאת מהפכה לא קטנה ומהפכה לא קורית ביום אחד.

<גיורא רום: אני לוקח לעצמי משהו שהוא לא תפקידי, אבל אותו דבר קורה, אני חושב, באת"ם.

<גיורא רום: הנושא של התשומות הוא שינוי דרמטי לעומת מה שהיה בחמש השנים לפני כן וזה לא עניין של מה בכך.

<גיורא רום: אני חושב שגם מה שנעשה בחדר הזה מזה שנה וחצי, זה גם כן שייך לקבוצת התשומות ולא היינו עושים את זה בלי התשומות שאתם נותנים.

<גיורא רום: אני במקומך, בכל מקום הייתי הולך ואומר, כן, אני זה שהחריף את העונשים, אני, לא הוא, לא היא.

איתן כבל: אני עושה את זה.

איתן כבל: תאמין לי.

<גיורא רום: אני, אני, אני וימחאו לך כפיים.

<גיורא רום: קצה נפשם של האנשים בנהגים שעוברים על החוק.

<גיורא רום: קצה נפשם.

<גיורא רום: הם מבינים שלא התשתיות הורגות אלא בסוף מי שהורג אלה נהגים שלא מצייתים לחוקי מדינת ישראל.

<רחלי טבת ויזל: תודה לכם.

<רחלי טבת ויזל: אני רוצה לפתוח ולומר שאנחנו ברשות מכירים כמעט את כל מי שנמצא מסביב לשולחן כי אנחנו בקשרי עבודה מצוינים אתם.

<רחלי טבת ויזל: אני חושבת שזה חלק מהעניין, שגם אתם גרמתם לו, שאנחנו עובדים בסוג של קואליציה.

<רחלי טבת ויזל: אני חושבת שזה יביא שינוי.

<רחלי טבת ויזל: עבודה מאוד טובה ומשותפת עם המשטרה, עם בטרם, עם ארגון המובילים ועוד ארגונים שלא מניתי.

<רחלי טבת ויזל: אדוני, זה יהיה יותר משלושה שקפים אבל הם יהיו ממש ממש קצרים.

איתן כבל: ארבעה.

<רחלי טבת ויזל: לא.

<רחלי טבת ויזל: יותר אבל על חלק נדלג.

<רחלי טבת ויזל: את מכירה את זה.

<רחלי טבת ויזל: לא יהיה.

<רחלי טבת ויזל: שלושה שקפים.

<רחלי טבת ויזל: את מתמקדת בשלושה שקפים.

<רחלי טבת ויזל: אני מתמקדת בחשובים ביותר, חלקם זאת ירידה לעומק כי אדוני ביקש אותה.

<רחלי טבת ויזל: הרוגים בתאונות דרכים.

<רחלי טבת ויזל: כולם כאן מכירים את הנתונים.

<רחלי טבת ויזל: אדוני ציין 362.

<רחלי טבת ויזל: בחודש הקרוב אנחנו עדיין מונים פטירות מאוחרות ולכן כתוב כאן 364.

<רחלי טבת ויזל: הבשורה הגדולה, וזה פחות במספר ההרוגים, היא בירידה במספר ההרוגים יחסים למיליארד קילומטר נסועה.

<רחלי טבת ויזל: אנחנו סוף סוף יורדים ל-6.2, שזאת לא ירידה לעומת שנה שעברה אלא זה מתחיל להתקדם לירידה של 2014.

<רחלי טבת ויזל: אם מסתכלים על ירידות – זאת הדרמטית בעיני.

<רחלי טבת ויזל: זה נתון שהוא מאוד חשוב וצריך לציין אותו.

<רחלי טבת ויזל: אני לא אתייחס לסיכום הכללי.

<רחלי טבת ויזל: הרוגים, אם תסתכלו כאן בשקף הזה לגבי הרוגים למיליארד קילומטר נסועה , אני רוצה להסביר את השקף כי זה לא מיליארד קילומטרים נסועה כללית.

<רחלי טבת ויזל: לכל כלי רכב.

<רחלי טבת ויזל: זאת אומרת, מול מיליארד קילומטרים נסועה שרק של רוכבי אופנוע, 70.3 מעורבים בתאונות.

<רחלי טבת ויזל: זאת אומרת שמבחינת האופנועים הבעיה היא מאוד מאוד חמורה.

<רחלי טבת ויזל: עובדה יחסית לרכב פרטי שזה 5.3.

<רחלי טבת ויזל: תסתכלו על המשאיות.

יעקב אשר: יש לך פילוח של בין עירוני ועירוני?

<רחלי טבת ויזל: אני מראה את הכול.

יעקב אשר: באופנועים.

<רחלי טבת ויזל: קיצרתי בשקפים.

<רחלי טבת ויזל: אני בדברים מאוד ממוקדים.

איתן כבל: תחזרי לשקף הקודם.

ג'מאל זחאלקה: זה כולל אופניים וטרקטורונים?

<רחלי טבת ויזל: לא.

<רחלי טבת ויזל: אופנוע הוא אופנוע.

<רחלי טבת ויזל: דו גלגלי.

<רחלי טבת ויזל: רק אופנוע.

<רחלי טבת ויזל: זה נתון מדאיג ומטריד שדורש עבודה ועל זה עובדים.

איתן כבל: כשאני מסתכל על הנתון הזה, זה מסוג אותם דברים, אפרופו מה שאומר זחאלקה, לשאלה שלך, במה צריך להתמקד בשנה הבאה.

איתן כבל: השקף הזה, הוא בעצם כל סיפור הדרך שלנו לשנה הבאה.

איתן כבל: יש כאן נתונים.

איתן כבל: מצד אחד הם לא מפתיעים אותי אבל מצד שני אני אומר שהם מדהימים.

<רחלי טבת ויזל: אתה רואה את הפרופורציות.

איתן כבל: מול משאיות, אוטובוסים, כל הזמן מדברים ועוסקים כאן והנתונים מדהימים.

<רחלי טבת ויזל: זה כן מתקשר לחברה הערבית ועוד רגע אני אראה את זה, כי העלייה הדרמטית היא דווקא בנהגי אופנוע מהחברה הערבית.

<רחלי טבת ויזל: החברה הערבית.

<רחלי טבת ויזל: לא סתם דיברתם על זה.

<רחלי טבת ויזל: אנחנו מסתכלים על 32 אחוזים מההרוגים – אני מדברת כאן על תאונות קטלניות – ויש כאן מגמה של ירידה.

דב חנין: זה החצי השני של כל התורה.

איתן כבל: נכון.

איתן כבל: צודק.

<רחלי טבת ויזל: נכון.

<רחלי טבת ויזל: לכן אנחנו מתמקדים בזה.

<רחלי טבת ויזל: ציין אדוני נכון ואנחנו עובדים השנה מאוד חזק בכל מה שקשור לחברה הערבית.

<רחלי טבת ויזל: זה לא רק חינוך והסברה אלא זאת עבודה עם האימאמים במסגדים, תנועות נוער, מפעלות, 17 אלף נערים בחברה הערבית במסגרת פרויקט מפעלות לומדים ועוסקים בנושא של בטיחות בדרכים, כנסי אימהות, תנועות נוער, ראשי ערים.

<רחלי טבת ויזל: כל מי שאפשר.

<רחלי טבת ויזל: נכנסים לזה.

<רחלי טבת ויזל: יש כאן התחלה של בלימה.

<רחלי טבת ויזל: עוד אי אפשר להגיד ירידה דרמטית.

<רחלי טבת ויזל: אני הייתי השבוע בכנס שעשינו לבדואים בנגב.

<רחלי טבת ויזל: הגיעו 300 אנשי חינוך מהנגב.

<רחלי טבת ויזל: פעם ראשונה שעשינו כנס כזה.

<רחלי טבת ויזל: 14 אנשים פחות נהרגו מהפזורה הבדואית.

<רחלי טבת ויזל: זה דרמטי.

<רחלי טבת ויזל: זה התחיל השנה אחרי עלייה תלולה מדי שנה בשנה.

<רחלי טבת ויזל: כמה פילוחים לגבי החבה הערבית שהם מאוד מעניינים.

<רחלי טבת ויזל: אדוני שאל בדיון הקודם לגבי נהגי משאיות.

<רחלי טבת ויזל: ההבדל הוא לא כזה דרמטי בין יהודים וערבים.

<רחלי טבת ויזל: אנחנו מתחילים לראות מגמת ירידה.

<רחלי טבת ויזל: נתון אחד שאני רוצה להראות לכם אותו.

איתן כבל: אבל עדיין, גברתי?

<רחלי טבת ויזל: עדיין הם יותר.

איתן כבל: יש כאן נקודה מאוד מאוד חשובה ואני אומר אותה.

איתן כבל: זה עניין שנוגע לטכוגרף ולכל הדברים האלה.

איתן כבל: לא הכול אשמת הנהגים.

איתן כבל: זאת אומרת, הנהגים במידה רבה מוצאים את עצמם שבויים של המעסיקים שלהם.

יעקב אשר: הטכוגרף יעזור בעניין הזה.

איתן כבל: הטכוגרף יכול לקדם אותנו מאוד מאוד.

<רחלי טבת ויזל: אני אראה לגבי זה עוד משהו מאוד מטריד.

עבד אל חכים חאג' יחיא: צריך לסגור את המחסור בנהגי משאיות.

איתן כבל: זה נכון.

<רחלי טבת ויזל: אני רוצה לתת דוגמה קטנה לגבי התנהגות נהגי משאיות.

<רחלי טבת ויזל: יש כאן שקף שמדבר על חריגת משאיות מן המהירות המותרת.

<רחלי טבת ויזל: תסתכלו.

<רחלי טבת ויזל: בדרכים המהירות למעלה מתשעים אחוזים מנהגי המשאיות נוסעים מעל המהירות המותרת.

<רחלי טבת ויזל: השקף הזה מאוד פשוט.

<רחלי טבת ויזל: זאת אומרת, כמעט כל אחד נוהג מעל המהירות המותרת ואני מזכירה שבמשאיות המהירות היא נמוכה יותר.

<רחלי טבת ויזל: עוד שתי אוכלוסיות שאני רוצה להתייחס אליהן.

ג'מאל זחאלקה: אפרופו הטכוגרף, יש מגביל מהירות לאוטובוס ולמשאיות והנה התוצאה.

ג'מאל זחאלקה: זאת אומרת, הטכוגרף לא יעזור.

איתן כבל: אז מה אתה רוצה שנעשה?

איתן כבל: יגיע תורך.

איתן כבל: תתחמם על הקווים בינתיים.

<קריאה: הפתרון הוא עוד נהגים.

<רחלי טבת ויזל: אדוני, דיברנו על האופנועים והתמונה הזאת משקפת היכן העלייה באופנועים וזה מאוד מטריד.

<רחלי טבת ויזל: בעוד שבחברה היהודית אנחנו עומדים על פלטה, שזה לא בסדר, צריך להוריד, החברה הערבית היא זו שמעלה לנו הרוגים בצורה דרמטית.

<רחלי טבת ויזל: אם תסתכלו למטה, היו השנה שמונה הרוגים ללא רישיון מסוג כלשהו.

<רחלי טבת ויזל: אפילו לא רישיון על רכב.

<רחלי טבת ויזל: חמישה מתוכם מהחברה הערבית.

<רחלי טבת ויזל: זה נתון מאוד מטריד.

<רחלי טבת ויזל: זה פלוס השקף הבא שמדבר על נהגים צעירים, מעורבות נהגים צעירים, חברה ערבית מול חברה יהודית, הנתונים מדברים בעד עצמם.

<רחלי טבת ויזל: מבחינתנו הצעירים, רוכבי האופנוע הצעירים והצעירים בחברה הערבית, זה קהל היעד שלנו.

<רחלי טבת ויזל: מאוד ברור ומאוד מוגדר.

<רחלי טבת ויזל: אנחנו מכוונים אליהם.

<רחלי טבת ויזל: יש גם נושאים נוספים.

<רחלי טבת ויזל: אנחנו לדוגמה יוצאים עכשיו בקמפיין חגירת חגורות.

<רחלי טבת ויזל: זה לא מופיע כאן.

איתן כבל: חשבתי שזה כבר מאחורינו.

<רחלי טבת ויזל: לא.

<רחלי טבת ויזל: ממש לא.

<רחלי טבת ויזל: אם בחברה היהודית למעלה מ-95 אחוזים חוגרים, בחברה הערבית פחות מחמישים אחוזים חוגרים.

איילת נחמיאס ורבין: את צודקת.

<רחלי טבת ויזל: זה לא יאומן.

<רחלי טבת ויזל: אתה הורג את עצמך.

<רחלי טבת ויזל: הקמפיין שלנו עולה עוד שבועיים.

עבד אל חכים חאג' יחיא: לעניין החגורות, יש לכם הבדל בין בתוך הישוב או מחוצה לו בכביש הבין עירוני?

<רחלי טבת ויזל: אל.

עבד אל חכים חאג' יחיא: עשיתם את הבדיקה לעניין החגורות?

<רחלי טבת ויזל: כן.

<רחלי טבת ויזל: בעירוני זה יותר בולט אבל זה גם וגם.

עבד אל חכים חאג' יחיא: עדיין לא הגיעו להבנה שגם בתוך העיר צריך לחגור חגורות.

<רחלי טבת ויזל: ממש בימים אלה, תוך שבועיים, עולה בחברה הערבית קמפיין עם מובילי דעה בחברה הערבית שמדבר על חגורות בטיחות.

<רחלי טבת ויזל: שוב, הדברים מדברים בעד עצמם.

<רחלי טבת ויזל: לגבי הולכי הרגל.

<רחלי טבת ויזל: דיברתם עליהם כאן.

<רחלי טבת ויזל: אוכלוסייה שצריך להסתכל עליה זאת קבוצת המבוגרים.

<רחלי טבת ויזל: יש כאן גם את הוועדה שעוסקת במבוגרים וצריך להיכנס לנושא הזה.

<רחלי טבת ויזל: זה מאוד בולט ולכן ההסברה לגבי הולכי רגל צריכה להתמקד והיא מתמקדת במבוגרים.

<רחלי טבת ויזל: יש לנו קמפיין גדול עכשיו של להרים את העיניים.

איילת נחמיאס ורבין: קמפיין מוצלח בניגוד לקמפיין קודם.

<רחלי טבת ויזל: אני מודה לך.

<רחלי טבת ויזל: אני שמחה שאתם חושבים שהוא מוצלח.

<רחלי טבת ויזל: הנושא של הולכי הרגל, אני רוצה לסבר את האוזן.

איתן כבל: כמה הולכי רגל הרוגים?

<רחלי טבת ויזל: כשלושים אחוזים.

<רחלי טבת ויזל: אגב, במדינות ה-OECD זה עשרים אחוזים.

<רחלי טבת ויזל: אוכלוסיית הולכי הרגל זאת אוכלוסייה שאנחנו מתמקדים בה ברשויות המקומיות.

איילת נחמיאס ורבין: תראי מה קרה לך השנה בגיל לידה עד ארבע.

<רחלי טבת ויזל: נכון.

איילת נחמיאס ורבין: זה מטורף.

<רחלי טבת ויזל: נכון.

<רחלי טבת ויזל: זה ההבדל בין החברה הערבית לחברה היהודית.

עבד אל חכים חאג' יחיא: תאונות חצר.

<רחלי טבת ויזל: בעיקר מול החברה הבדואית.

איילת נחמיאס ורבין: בהולכי הרגל יש עלייה.

<רחלי טבת ויזל: הסיכוי של ילד בחברה הערבית מגיל אפס עד ארבע למות הוא בערך פי עשרים מילד יהודי.

איילת נחמיאס ורבין: נכון.

איילת נחמיאס ורבין: לעומת שנה שעברה זאת עלייה.

<רחלי טבת ויזל: לפי סוגי הדרך.

<רחלי טבת ויזל: אני בטוחה שראש את"ן ירחיב לגבי סוגי הדרך.

איתן כבל: נא לסיים גברתי.

<רחלי טבת ויזל: שתי דקות.

<רחלי טבת ויזל: אכן יש ירידה משמעותית בבין-עירוני אבל צריך לשים לב לעלייה בעירוני ועדיין היא הרבה יותר גבוהה מאשר בבין עירוני.

<רחלי טבת ויזל: עדיין יותר נהרגים לנו בעירוני.

<רחלי טבת ויזל: צריך למקד עכשיו כוחות בעירוני.

<רחלי טבת ויזל: משטרה, אכיפה, רשויות מקומיות, להשתמש בפקחים.

<רחלי טבת ויזל: אדוני, העברתם כאן הצעת חוק לגבי הפקחים, יש מעט רשויות שעושות בזה שימוש.

<רחלי טבת ויזל: צריך להתלבש על נושא הפקחים.

עבד אל חכים חאג' יחיא: יש פילוח של העירוני למגזר הערבי?

<רחלי טבת ויזל: יש לנו אבל אדוני ביקש שאראה כמה שקפים.

עבד אל חכים חאג' יחיא: המצגת תעלה לאתר הוועדה.

עבד אל חכים חאג' יחיא: נכון?

<רחלי טבת ויזל: כן.

איתן כבל: יש לכם את הנתונים האלה ותוכלו להסתכל בהם אחר כך.

<רחלי טבת ויזל: יש כאן כמה שקפים שביקשת לגבי פילוחים של דרכים.

<רחלי טבת ויזל: אני רוצה לומר על זה משהו.

<רחלי טבת ויזל: לבקשת היושב ראש, שמנו כאן את הכבישים בהם היו הכי הרבה נפגעים.

<רחלי טבת ויזל: לא סתם לא שמנו רק 2017.

איתן כבל: בסדר.

איתן כבל: כבר הבנתי.

<רחלי טבת ויזל: צריך לשים לב.

<רחלי טבת ויזל: יש כאן את כביש 20 לדוגמה או את כביש 431, אלה כבישים שהמשטרה עובדת עליהם.

<רחלי טבת ויזל: צריך לקחת בחשבון שאלה כבישים שהם מרובי ועמוסי תנועה.

<רחלי טבת ויזל: אם אתה באמת רוצה לבדוק כל כביש, ויש לנו את רשימת כל הכבישים, זה מפוזר בכל הארץ.

<רחלי טבת ויזל: יש כאן גם צמתים ולא רק כבישים.

איתן כבל: אדוני מפקד משטרת התנועה, בבקשה, אם תוכל לשים לב.

איתן כבל: בסוף זה מתמקד בכמה וכמה.

איתן כבל: זה לא שאין תאונות כאן ותאונות שם.

איתן כבל: אני מנסה לומר שכאשר אתה מסתכל על השקף הקודם שרחלי הראתה על חולון-קיבוץ גלויות, בסוף הרי הוא לא המקום היחיד שהוא עמוס.

איתן כבל: כביש 5, ראש העין-תל אביב, כפר קאסם-תל אביב, זה כביש שעמוס יותר מהכביש ההוא, בוודאי בשעות העומס.

איתן כבל: לא שאין שם תאונות.

איתן כבל: אני מנסה כל הזמן לברר ולחפש את הסיבות למה.

איתן כבל: אולי תשתית, אולי יש איזה עיקול שגורם לתאונה.

<רחלי טבת ויזל: יש ניתוח.

<רחלי טבת ויזל: הפתרון הוא באמת בשני דברים.

<רחלי טבת ויזל: חוץ מהסברה, חינוך וכולי, אחד הוא מול המשטרה.

<רחלי טבת ויזל: חלק מהכבישים כאן, וראש את"ן יציג חלק מהכבישים, הם כבישים שבאמת המשטרה נמצאת עליהם בפוקוס.

<רחלי טבת ויזל: חלקם כאן מסומנים.

<רחלי טבת ויזל: לגבי צמתים, חלק זה באמת תשתיות שזה משרד התחבורה ובחלקם אתה רואה את המענה על מחלפים מתוכננים, צמתים וכולי.

<רחלי טבת ויזל: לא רציתי להעמיס, אבל יש לנו כאן מסמך עם רשימה שלמה.

איתן כבל: חשוב מאוד.

<רחלי טבת ויזל: זה על שולחנו של אדוני.

<רחלי טבת ויזל: יש את הרשימה על מה מתלבשים.

<רחלי טבת ויזל: אנחנו כמובן מעורבים בזה.

<רחלי טבת ויזל: עשינו סקר בטיחות ברשויות מקומיות שזה מצוין כי פתאום התחילו לבוא אלינו רשויות שנכנסו ללחץ מזה שהן בתחתית הרשימה.

<רחלי טבת ויזל: לדוגמה, אשקלון בראש הרשימה.

<רחלי טבת ויזל: ראש עיריית אשקלון נזכר ואומר, רגע, מה אנחנו עושים.

<רחלי טבת ויזל: מאוד חשוב.

איתן כבל: הכי חשוב לפרסם.

<רחלי טבת ויזל: לפרסם.

איתן כבל: אף רשות לא אוהבת לככב בדברים האלה.

<רחלי טבת ויזל: רשויות הדרום הגיעו אלינו בעקבות הפרסום.

איתן כבל: במיוחד לא לפני בחירות.

<רחלי טבת ויזל: השנה.

<רחלי טבת ויזל: שנת בחירות.

<רחלי טבת ויזל: לכן מדד הרשויות מפורסם.

<רחלי טבת ויזל: מילה אחרונה.

<רחלי טבת ויזל: דברים שהולכים לעשות בשנה הבאה.

<רחלי טבת ויזל: אדוני, לא הספקנו לדבר על דוח שפר.

<רחלי טבת ויזל: אנחנו נבקש להקדיש לזה ישיבה שלמה.

<רחלי טבת ויזל: אלוף שפר השלים את העבודה שלו לגבי סמרטפונים.

<רחלי טבת ויזל: אנחנו מכינים תכנית לאומית בנושא הזה שמדברת גם על טכנולוגיה, גם על אכיפה, גם על הסברה.

<רחלי טבת ויזל: נציג את זה כאן כי זה צריך להיות הכיוון.

איתן כבל: אני רק אומר לך גברתי שנכון, הנושא של הסמרטפונים, אני לא יודע להגיד מאפס עד מאה - - -

<רחלי טבת ויזל: אנחנו מתחילים לדעת.

איתן כבל: אני מנסה לומר משהו אחר.

איתן כבל: אוטוטו, חמש-שש שנים, יש כבר רכבים אוטונומיים.

איתן כבל: אני מנסה להגיד שעד שיסיימו עם הסמרטפונים, כבר זה יהיה אחרת.

<רחלי טבת ויזל: השנה.

<רחלי טבת ויזל: אנחנו נציג לך.

רועי פולקמן: זה החלק שחסר במצגות שלהם, כל נושא אימוץ הטכנולוגיות המתקדמות בתכניות העבודה.

רועי פולקמן: הדברים הרגילים ברורים, אכיפה, הסברה, זה גנרי ועושים עבודה יפה.

רועי פולקמן: כל שנה, תמיד תצטרכו את זה, אבל הטכנולוגיות החדשות ייכנסו.

<רחלי טבת ויזל: שומרי הדרך זו תכנית עבודה שהוא סופר טכנולוגיה ביחד עם המשטרה.

רועי פולקמן: יש טכנולוגיה בשביל הנהג.

רועי פולקמן: יש טכנולוגיות להתרעה.

רועי פולקמן: יש המון דברים.

<רחלי טבת ויזל: נכון.

<רחלי טבת ויזל: אנחנו נשמח להציג.

איתן כבל: למה אתה גונב לי את הסיכום?

<רחלי טבת ויזל: אני מסיימת.

<רחלי טבת ויזל: כיווני פעולה.

<רחלי טבת ויזל: אמרנו, סמרטפונים, חברה ערבית, הכשרת הנהגים שהיא חלק קריטי בעניין, אופנועים כמובן, הולכי רגל, רכב כבד ובסוף הכנסנו חדשנות וטכנולוגיה.

<רחלי טבת ויזל: זה קריטי מבחינתנו ולא רק בנושא סמרטפונים.

<רחלי טבת ויזל: יש ראש אגף שממונה בנושא הזה.

<רחלי טבת ויזל: אני מודה לכם.

איתן כבל: תודה לך.

איתן כבל: לא כל הערה שהייתה נשמעת כאן, זה בגלל היושב ראש שלא נתן לך להציג.

<רחלי טבת ויזל: אני יכולה להרחיב.

איתן כבל: לא.

איתן כבל: אל תרחיבי.

איתן כבל: זה בסדר גמור.

איתן כבל: הנקודה ברורה.

איתן כבל: הצגתם את הדברים ואנחנו נתקדם.

איתן כבל: נעבור אליך דורון ידיד.

איתן כבל: אנא, בבקשה, מנקודת המבט שלי אתה הדובר המרכזי.

איתן כבל: תציג בפנינו בקצרה מה היה ואיך אתם הולכים לעשות בשנה הבאה.

<דורון ידיד: כמה שקפים?

איתן כבל: אני נותן לך ארבעה.

<דורון ידיד: עד 2016 היינו ממוקדים בקטעי מיקוד.

<דורון ידיד: לקחנו ציר, בתוך הציר שלושה-ארבעה קילומטרים, זה קטע מיקוד.

<דורון ידיד: מסוף 2016 אנחנו עובדים בכבישי מיקוד.

<דורון ידיד: זה אומר שלוקחים את כל הכביש.

<דורון ידיד: הגדרנו אכיפה ממוקדת בעבירות מסכנות חיים ובריונות.

<דורון ידיד: אנחנו הולכים על הציר, כל העבירות מסכנות חיים כי הן מסכנות חיים ובריונות כי הן גורמות לתחושת חוסר ביטחון למשתמשים האחרים, בהן אנחנו מתמקדים.

<דורון ידיד: מרבית העלייה או למעשה כל העלייה שיש לנו היא בעבירות מסכנות חיים ובריונות בשטח הבין-עירוני.

<דורון ידיד: בשטח העירוני יש עבירות נוספות בגלל המאפיינים המיוחדים בתחום העירוני.

<דורון ידיד: התחלנו לעבוד לפי מודלים.

<דורון ידיד: אין יותר סתם ניידות שנעות על הציר.

<דורון ידיד: הגדלנו את צי כלי הרכב הסמויים שלנו בשלושים אחוזים וזה לא שנסעתי מנקודה איקס עד נקודה ואי ולא ראיתי ניידת.

<דורון ידיד: אתה לא צריך לראות ניידת, סע לפי חוקי התעבורה.

<דורון ידיד: לא ראית ניידת, אנחנו נראה אותך.

<דורון ידיד: הפעלנו במודלים לאכיפה את כל האמצעים שיש כאן.

<דורון ידיד: המשולב הוא סמוי, גלוי, מסוק.

<דורון ידיד: זה לקחת בתוך ציר המיקוד קטע מסוים ולהשתלב בו.

<דורון ידיד: ה-הרבה זה מיוחד ליחידת האופנועים.

<דורון ידיד: רואים עשרות אופנועים לציר מסוים.

<דורון ידיד: כל התקשורת, כל הווטסאפים, הרשתות החברתיות, האופנועים, בכביש 2, עד שכולם מתרגלים שאנחנו ב-2, אנחנו כבר ב-5 ואנחנו כבר ב-4 ואנחנו כבר ב-65 ובאום אל פאחם, בכפר קרא ובכל הישובים.

<דורון ידיד: אנחנו נכנסים ויוצאים.

<דורון ידיד: בקיצור, העבודה שלנו על הצירים היא לא סתם בפריסה של ניידות לתפוס עברייני תנועה אלא היא עם איזשהו רציונל שמסתכל.

<דורון ידיד: אמרתי, אנחנו בצירי מיקוד.

<דורון ידיד: זה אומר שאנחנו משתמשים באמצעים גלויים וסמויים.

<דורון ידיד: המטרה כאן היא לא ליצור מצב שאנחנו רושמים הרבה יותר דוחות, אגב, זה פועל יוצא של מיקוד, אלא המטרה כאן היא ליצור הרתעה.

<דורון ידיד: לקחנו רכבים שלנו, הלבשנו אותם בצבעי מג"ב ושוטרי תנועה יושבים במג"ב.

<דורון ידיד: למה?

<דורון ידיד: ליצור הרתעה מרכבי מג"ב.

<דורון ידיד: לקחנו רכבי מנהלה שאתם רואים אותם כאן, אנחנו אוכפים מהם.

<דורון ידיד: לא שנוח לנו לאכוף אתם בבין עירוני אבל זה יוצר הרתעה כנגד כלל רכבי המשטרה המינהלתיים שנעים בצירים.

<דורון ידיד: זאת אומרת, האזרח מבין שגם מיאריס אוכפים נגדו וגם מג"ב אוכפים.

<דורון ידיד: יש לנו צילומים וסרטים יפים מאוד.

ג'מאל זחאלקה: האזרחים לא יודעים את זה.

<דורון ידיד: לא.

יעקב אשר: לאט לאט הם ידעו.

<דורון ידיד: אני רוצה לומר ש-92 אחוזים מהפעילות שלנו ויותר מזה, אנחנו מוציאים החוצה.

<דורון ידיד: גם הסמויה.

<דורון ידיד: המטרה היא ליצור הרתעה ולא ליצור אכיפת יתר.

<דורון ידיד: כל מה שאני אומר כאן, היה בתקשורת.

<דורון ידיד: מעטות הפעולות שלנו שאנחנו לא מוציאים לתקשורת.

<דורון ידיד: הרוב יוצא לתקשורת.

<דורון ידיד: אנחנו רואים שוטרים על גשרים.

<דורון ידיד: שוטר על גשר עם מצלמת סטיל מצלם נהג עם פלאפון, השוטר האחר עוצר אותו קילומטר לאחר מכן, הוא משדר לו ישר לפלאפון.

<דורון ידיד: זאת לא פעילות שמניבה לנו הרבה דוחות כי בדוח האחד הזה אנחנו משקיעים שני שוטרים לפחות אבל הפעילות הזו יוצרת לנו הרתעה.

ג'מאל זחאלקה: הווטסאפ מתמלא.

ג'מאל זחאלקה: עד שהוא קורא אותו, הוא מקבל דוח.

<דורון ידיד: כנראה שקצת לא הובנתי.

<דורון ידיד: השוטר משדר את זה בווטסאפ לשוטר שנמצא בנקודה אחרת מרוחקת יותר והוא עוצר את הנהג ואומר לו, צולמת בפלאפון.

<דורון ידיד: אם מדברים בעלייה, זה נותן לנו פחות דוחות אבל יותר הרתעה כי הם מבינים שאנחנו נמצאים בכל מיני נקודות תצפית כאלו ואחרות.

<דורון ידיד: יש כאן את הבלון בצד שמאל שאנחנו מפעילים, מצלמות חדשות שאנחנו מכניסים לבריונות ומצלמות ניידות שנפרוס אותן בצירים החל משבוע הבא והן יצלמו לנו עבירות בריונות ועבירות מסכנות חיים וישדרו לנו לאחור.

<דורון ידיד: שוטר ישב במשרד וישכפל שם דוחות בעבירות עליהן נחליט.

<דורון ידיד: גם כאן יהיו מצלמות דמה מתוך כוונה להתריע בפני הנהגים, היזהרו, יש כאן פעילות משטרתית ולא רק לתפוס.

איתן כבל: ה-וויז לא יודע מה דמה או לא?

<דורון ידיד: ה-וויז לא יכול להודיע מה דמה וכל יום אנחנו משנים.

<דורון ידיד: אתה מצלמות ממוגנטות.

<דורון ידיד: גם ב-א/3 ה-וויז לא מתריע בפניך מה דמה ומה לא דמה.

<דורון ידיד: המטרה היא שייסעו רגיל ונורמטיבי כל הזמן ולא רק היכן שאנחנו נמצאים.

ג'מאל זחאלקה: מה זה א/3?

<דורון ידיד: מצלמות מהירות.

<דורון ידיד: הגדלנו את שיקול הדעת של הקצינים אצלנו בהביאם נהגים לשיפוט מהיר.

<דורון ידיד: הגדלנו את השימועים על אתר.

<דורון ידיד: הייתה לנו תופעה שבסוף שנה קודמת, סוף 2016, 1,800 כלי רכב לא הופקדו.

<דורון ידיד: יצרנו כאן שני תהליכים.

<דורון ידיד: ראשית, הגברנו את השימועים על אתר.

<דורון ידיד: אם אז, באותה תקופה, היו מוזמנים בימי ראשון אחרי סוף שבוע 100-125 אנשים לשימועים, היום מגיעים בסך הכול עשרים.

<דורון ידיד: מרבית השימועים הם על אתר.

<דורון ידיד: כאן גם ביקשנו להקל עלינו בשימועים על אתר.

<דורון ידיד: הגשנו איזושהי הצעת חוק.

<דורון ידיד: ופסילות.

<קריאה: על אתר, אלה שימועים במקום?

<דורון ידיד: כן.

<דורון ידיד: זה מרתיע.

<דורון ידיד: מדיניות דוחות אזהרה.

<דורון ידיד: היו ארבע עבירות בגינן לא ניתן היה לרשום דוחות אזהרה.

<דורון ידיד: הגדלנו את מספר העבירות שלא ניתן לרשום דוחות אזהרה.

<דורון ידיד: גם עבירות מסכנות חיים ובריונות.

<דורון ידיד: עד נובמבר 2016 ניתן היה לרשום דוח אזהרה לפלאפון אבל היום לא ניתן לרשום דוח אזהרה לפלאפון.

<דורון ידיד: כך גם לגבי נסיעה בשוליים ונסיעה בשטח הפרדה ואי מתן זכות קדימה להולכי רגל.

<דורון ידיד: בקיצור, דוח אזהרה באמת למי שחטא פעם אחת וגם בסוג העבירה זאת לא עבירה שמצביעה על נהיגה נורמטיבית, כאילו משתוללים בכבישים.

<דורון ידיד: זאת לא טעות חד פעמית.

<דורון ידיד: כאלו שבאמת זאת טעות חד פעמית, שם אנחנו נותנים דוח אזהרה והאפקטיביות של דוחות האזהרה בניתוח של 2016 היא נמוכה, כ-44 אחוזים ממקבלי דוחות האזהרה קיבלו דוח נוסף לעומת 22 אחוזים מקבלי דוחות ה-במ, זאת אומרת, הדוחות הרגילים, ברירת משפט.

<דורון ידיד: אמרתי, אנחנו באכיפה ממוקדת בעבירות מסכנות ובריונות וכאן נראה קצת נתונים.

<דורון ידיד: אנחנו רואים שסך הכול באכיפה ברמה הארצית יש לנו עלייה של 42 אחוזים, במהירות 134 אחוזים.

איתן כבל: כמה כסף זה?

<דורון ידיד: אני לא מתעסק בכסף.

<דורון ידיד: הוא לא מגיע למשטרה כמו שאתה יודע.

<דורון ידיד: אנחנו לא מתעסקים בכסף.

<דורון ידיד: אנחנו לא רשות אלא משטרה ומתעסקים בעבירות.

איתן כבל: זה סתם מעניין.

<דורון ידיד: מטבע הדברים יש עלייה של 42 אחוזים ואנחנו מתמקדים בעבירות מסכנות חיים, אלה עבירות עם קנס גבוה.

<דורון ידיד: אני מניח שיש כאן עלייה משמעותית.

<דורון ידיד: ברמה הארצית.

<דורון ידיד: הרמה הארצית זה בין עירוני ועירוני, 31 אחוזים בטלפונים סלולריים ו-58 אחוזים אי מתן זכות קדימה להולך רגל בשטח העירוני, שזה גורם תאונות דרכים מהמובילים.

<קריאה: מה זה אוכלוסיות מיוחדות?

<דורון ידיד: אוכלוסיות מיוחדות בשכרות אלה נהגים צעירים ונהגים מקצועיים.

<דורון ידיד: את זה אנחנו אוכפים עם הינשוף החדש.

<דורון ידיד: יש לנו כאן אפקט מדהים.

<דורון ידיד: הינשוף החדש, עם החוק שחוקק לדעתי ב-2012, לקח לנו די הרבה זמן, לא בגללנו, להכניס את הינשוף החדש ואנחנו רואים שאנחנו באוכלוסיות מיוחדות - - -

איתן כבל: דנו בזה כאן.

<דורון ידיד: דנתם.

<קריאה: זה חוקק ב-2010.

<דורון ידיד: אנחנו הכשרנו וזה התעכב במשרדי הממשלה השונים והנה התוצאות של אכיפה עם הינשוף החדש.

<דורון ידיד: אגב, אפס אחוז אלכוהול לנהגים צעירים ונהגים מקצועיים.

<דורון ידיד: אנחנו הולכים על חמישים מיקרו גרם על כל אוויר נשוף, אבל עדיין יש כאן פעילות יפה מאוד.

<דורון ידיד: אכיפה במתנ"ה.

<דורון ידיד: מתנ"ה זה הכבישים הבין עירוניים בפיקוד ישיר של אגף התנועה.

<דורון ידיד: אנחנו רואים ששם זה באמת בעבירות מסכנות חיים.

<דורון ידיד: ארבעים אחוזים עלייה באכיפה, 62 אחוזים עלייה במהירות וכאן אני רוצה לפתוח סוגריים.

<דורון ידיד: מהירות, אני מבין את השיח שיש וראינו את זה גם לקראת סוף השנה על עלייה בעבירות מהירות ועבירות מהירות הן לא גורם לתאונות דרכים.

<דורון ידיד: עבירות מהירות הן לא גורם לתאונות דרכים.

<דורון ידיד: אם עכשיו אני הולך על מסלול ההמראה בנתב"ג וטס של במהירות של 300 קמ"ש, אני לא מעורב בתאונת דרכים.

<דורון ידיד: אבל אם אני נוסע בכביש 20, בכביש 6, במהירות של 160 קמ"ש ואיזשהו רכב סוטה ואני צריך גם לסטות, זה מחמיר את תאונת הדרכים ומגדיל את הסיכוי לתאונת דרכים בכביש ולא במסלול מרוצים.

<דורון ידיד: אז כל מיני כאלה, כנראה שנוהגים קצת לנסוע יותר מהר והם אומרים שזה לא הגורם אבל זה גם גורם וגם מחמיר את תאונות הדרכים.

<דורון ידיד: במהירות שיש כאן בבין עירוני, זאת אכיפה באמצעות מדי מהירות אלקטרוניים, גם באמצעות הניידות וגם באמצעות מדי לייזר ואנחנו רואים שיש לנו בטלפונים סלולריים בבין-עירוני עלייה של 51 אחוזים.

איתן כבל: כמה אכיפה של טלפונים סלולריים עשיתם?

איתן כבל: בסך הכול הכללי.

<דורון ידיד: 107 אלף דוחות לגבי טלפונים סלולריים.

<דורון ידיד: זה בכל הארץ.

<דורון ידיד: בבין עירוני, 57 אלף.

<דורון ידיד: זאת אומרת, חמישים אחוזים מהסלולרי, זה בבין עירוני.

<קריאה: יש לכם בדיקה מסוימת של נהג מסוים שכמה פעמים תפסתם אותו?

<דורון ידיד: כן.

<דורון ידיד: אני אתייחס לזה.

<דורון ידיד: יש לנו נהג שאנחנו עכשיו בפעילות שבמהלך השנה האחרונה צולם 64 פעמים במצלמות ה-א/3.

<דורון ידיד: אנחנו מתמקדים ברצידיביסטים ותכף אני אגע בפעילות.

איילת נחמיאס ורבין: הוא נהג מקצועי?

<דורון ידיד: לא.

<דורון ידיד: האכיפה בבין עירוני היא אכיפה ממוקדת בעבירות מסכנות חיים.

<דורון ידיד: האכיפה בעירוני היא אכיפה שמושפעת ממיקוד אחר.

<דורון ידיד: המיקוד בעירוני הוא קצת יותר בעייתי אבל עוד מעט אני אדבר על התאונות ואז אני אתייחס לזה.

<דורון ידיד: סך הכול אנחנו רואים שיש לנו פחות בקשות להישפט או פחות הזמנות לדין.

<דורון ידיד: כאן אני רוצה לשבח את הוועדה.

<דורון ידיד: צו עבירות הקנס ששכב המון שנים, קידמתם אותו ומבחינתנו, מבחינת נתוני אכיפה, הוא חסך 25 אלף פחות הזמנות לדין בדוחות של ה-1,500, לאורך שנים.

<דורון ידיד: היום אנחנו בבתי משפט עם גיבנת משנים קודמות אבל עם האכיפה הממוקדת ועם ההחמרה באכיפה, עדיין יש לנו פחות הזמנות לדין ונראה את זה גם ב-א/3 כשאני אציג לכם את נתוני א/3.

<דורון ידיד: פשוט יוצרים כאן שינוי הרתעתי.

<דורון ידיד: גם במחקרים שלנו, ומי שמתעסק, מכיר אותם, ענישה מיידית יוצרת הרתעה מיידית.

<דורון ידיד: לכן הדוחות האלו של ה-1,500 ופתיחת מדרגת קנס נוספת, מבחינתנו זה מייצר הרתעה.

<דורון ידיד: מה שאותנו מטריד, אגב, ואנחנו נמצאים באותם צירי מיקוד שהם של עשרות קילומטרים, לא מה שהיה פעם קטעי מיקוד, ואנחנו עדיין מדי חודש בחודשו בעלייה מתמדת באכיפה.

<דורון ידיד: זה אומר שאנחנו נמצאים שם והנהגים יודעים שאנחנו נמצאים שם ועדיין יש עלייה.

<דורון ידיד: ההנחה שלנו היא – וזה טבעי, זאת לא איזו הנחה שמנותקת מהמציאות – ששמונים אחוזים מהמשתמשים בדרך הם קבועים.

<דורון ידיד: הייתה תאונה בסוף 2016-תחילת 2017 בדרום והניידת שלנו ראתה את התאונה במראה.

<דורון ידיד: זה אומר שמבצע העבירה ראה את הניידת לפניו.

<דורון ידיד: הייתה שם תאונה עם הרוג.

<דורון ידיד: זה אומר שהניידת לא מרתיעה אחרי שהיא חולפת ולכן השימוש בניידות סמויות בארבעים אחוזים, בשלושים אחוזים פלוס ניידות סמויות, זאת הרתעה.

<דורון ידיד: התצפיות האלו, זו הרתעה.

<דורון ידיד: אנחנו רוצים ליצור את ההרתעה ואנחנו נוקטים בלא מעט פעולות.

<דורון ידיד: נעבור לאכיפה.

<דורון ידיד: זה פילוח האכיפה.

<דורון ידיד: סוגי אוכלוסיות, נהגים צעירים.

<דורון ידיד: אנחנו רואים שבנהגים צעירים יש לנו, בלא יהודי יש עלייה של 38 אחוזים.

<דורון ידיד: קרוב ל-33 אחוזים מהדוחות הם שם.

<דורון ידיד: סך הכול אנחנו רואים שיש עלייה באכיפה מול האוכלוסיות המיוחדות.

<דורון ידיד: אירועים ראויים לציון.

<דורון ידיד: תפסנו 1,456 נהגים שלא הוציאו רישיון נהיגה מעולם.

<דורון ידיד: אגב, חלקם נוהגים על משאיות.

<דורון ידיד: חלקם בפעם השנייה.

<דורון ידיד: השבוע עצרו נהג שישב עשרים חודשים בבית הסוהר על נהיגה ללא רישיון, השתחרר וכעבור חודשיים תפסנו אותו שוב.

<דורון ידיד: זה אומר שהעונשים צריכים להיות יותר חמורים.

<דורון ידיד: אנחנו תופסים 1,730 נהגים בפסילה, נהגים שטסים בגובה נמוך במהירות של מאתיים קמ"ש, ושיכורים מעל אלף מיקרו גרם שהמשמעות צריכה להיות ברורה לכם.

<דורון ידיד: אגב, 71 נהגים נתפסו יותר מפעמיים באותה עבירה.

<דורון ידיד: זה בפסילות בפעילות של שוטרי התנועה.

<קריאה: כמה מיקרו גרם מותר?

<דורון ידיד: אם שותים, לא נוהגים.

<דורון ידיד: 290 מיקרו גרם לנהג ותיק ואפס מיקרו גרם לנהג צעיר ואוכלוסייה מיוחדת.

<דורון ידיד: בעיקרון מדברים על שתי מנות אלכוהול אבל זה תלוי במבנה גוף, במשקל, במה אכלת.

<דורון ידיד: זה די משתנה.

<דורון ידיד: בצד שמאל אנחנו רואים את אוקטובר 2016.

<דורון ידיד: אנחנו רואים ששליש מהאכיפה שלנו הייתה בצירי מיקוד ואנחנו רואים את נובמבר, ואתה יודע מה השינוי שחל בנובמבר.

איתן כבל: נכנסת לתפקיד.

<דורון ידיד: אתה אמרת.

<דורון ידיד: מנובמבר בעקבות האכיפה הממוקדת, שליש מהדוחות שלנועד אוקטובר 2016 היו בצירי מיקוד.

<דורון ידיד: אנחנו רואים היום, ככל שאנחנו מתקדמים, שימו לב, מנובמבר, עלייה מתמשכת בדוחות ועלייה בדוחות בצירי מיקוד היא בהלימה גבוהה.

<דורון ידיד: אנחנו רואים גם את הקפיצה באכיפה מנובמבר 2016.

<דורון ידיד: היום אנחנו עומדים בין 90 ל-93 אחוזים מהדוחות בצירי מיקוד.

<דורון ידיד: זה אומר שכאשר אנחנו ממוקדים, אנחנו משפיעים.

<דורון ידיד: אז השאלה הנשאלת היא, בסדר, אתה עובד בצירי מיקוד, אתה עובד בבין עירוני, מה זה משפיע.

<דורון ידיד: זה נתון סטטיסטי, ניתוח של הנתונים, השפעת האכיפה בצירי מיקוד בבין עירוני.

<דורון ידיד: אנחנו רואים ש-15 אחוזים שירידה בתאונות עם נפגעים, עלייה של שלושה אחוזים בתאונות חמורות.

<דורון ידיד: בסך הכול, מינוס 15 אחוזים נפגעים.

<דורון ידיד: בסך הכול מינוס 13 אחוזים נפגעים חמור ומינוס 38 אחוזים בהרוגים בצירי מיקוד.

<דורון ידיד: חיסכון למשק.

<דורון ידיד: מדברים כאן על משהו כמו 219 מיליון שקלים כי התחשיב הוא, בצד ימין, תחשיב של משרד התחבורה.

<דורון ידיד: אנחנו רואים שכאשר אנחנו ממוקדים, יש כאן השפעה.

<דורון ידיד: זאת השפעת צירי מיקוד.

<דורון ידיד: כיוון שלא מדובר בעבריינים, עבירות התנועה הן לא חלק ממסלול הקיום של הנהג העבריין, זה לא עבריין פלילי שצריך לסחור בסמים, יש כאן את אפקט ההשפעה.

<דורון ידיד: כאשר אנחנו אוכפים בצירי מיקוד, זה משפיע על הצירים שסמוכים על צירי מיקוד.

<דורון ידיד: לכן השנה אנחנו בירידה של 31 הרוגים בבין עירוני, מה שלא היה לפחות בחמש השנים האחרונות.

<דורון ידיד: עלייה קלה בעירוני.

<דורון ידיד: זה בטרם מימוש כלל ההתעצמות ועל ההתעצמות אני אדבר בנפרד.

איתן כבל: אני רוצה שתאמר לנו מה ההשפעה של א/3 כיוון שזה גם בשיח הציבורי.

איתן כבל: אני רוצה שתתמקד בעניין של הסטת מבט ותאמר כמה מלים בעניין הזה.

איתן כבל: ברגע שאתה מזהה שברוך השם יש ירידה כתוצאה מאכיפה יפה ומוגברת וגם אחרת בתוך הבין עירוני, מתי אתה מחליט על הסטת כוחות אל תוך הבין עירוני כמו שאתה עושה כל מיני פעולות הטעיה שגורמות לציבור לחשוב שאתה בכל מקום.

איתן כבל: מה הפעולה שאתה לוקח על עצמך לעשות בתוך הבין עירוני כדי לשנות את המגמות הלא טובות שמתקיימות שם.

<דורון ידיד: קודם כל, אנחנו אגף מקצועי.

<דורון ידיד: מעבר לזה שיש לנו כוח אופרטיבי, אנחנו המנחים המקצועיים של כלל רושמי הדוחות בכל משטרת ישראל.

<דורון ידיד: המיקוד הוא אותו מיקוד ואני אתייחס לכל.

<לאה ורון: יש כאלה שרושמים דוחות?

<דורון ידיד: כן.

<דורון ידיד: שוטרי סיור, שוטרי תנועה ושיטור עירוני, שיטור רגלי.

<דורון ידיד: א/3.

<דורון ידיד: המצלמות כוילו לספי אכיפה גבוהים מאוד בגלל עומסים בבתי המשפט.

<דורון ידיד: אנחנו הורדנו את ספי האכיפה.

<דורון ידיד: בכל מקום שמוצבות המצלמות, יש ירידה בתאונות.

<דורון ידיד: יש כאן אפקט הקנגורו כפי שהוא נקרא.

<דורון ידיד: אפקט המניפה.

<דורון ידיד: נהג מגיע למצלמה, מאט.

<דורון ידיד: המצלמות האלו נבחנות כשעדיין הפרויקט לא הושלם.

<דורון ידיד: אני מזכיר שהמצלמות האלה היו אמורות לעמוד על 300 מצלמות והכביש היה אמור להיות כביש מרוצף במצלמות.

<דורון ידיד: לקחו פרויקט שהוא רק שליש מעוצמתו ובוחנים אותו ואומרים הוא נכשל או הצליח.

<דורון ידיד: הציר היחיד שהפרויקט מתקרב למימוש שלו זה כביש 65, שם יש קרוב ל-14 עד 17 מצלמות ובכביש הזה אנחנו רואים ירידה ככל שהאכיפה שלנו היא אפקטיבית יותר.

איתן כבל: תחזור שוב על השקף הזה.

<דורון ידיד: בצד שמאל אנחנו רואים את הפילוח של תחומי האכיפה עד נובמבר 2016.

<דורון ידיד: בצד ימין אנחנו רואים שכל המצלמות אוכפות במהירויות אפקטיביות.

<דורון ידיד: זאת אומרת, לא מחכים שנהג יבוא ליד המצלמה במהירות של 167, וזה מה שבחלק מהמצלמות, גם זה היה מצוין בדוח מבקר המדינה, ואנחנו הורדנו את ספי האכיפה.

<דורון ידיד: בכבישים שיש שם גם את התאונות וגם עבירות מסכנות חיים ובריונות, שם אנחנו אוכפים בספי אכיפה נמוכים.

<דורון ידיד: סף אכיפה נמוך אומר דוח של 250 שקלים בעירוני ובבין עירוני.

<דורון ידיד: דוח של 250 שקלים, תמרור אזהרה לנהג, אדוני, צולמת, זה בלי נקודות, תיזהר.

איתן כבל: מה עם הרמזורים?

<דורון ידיד: ברמזורים הם מקבלים גם על אור אודם וגם על מהירות.

<דורון ידיד: יש לנו ירידה של מעבר באור אודם וזה צוין גם בניתוח בסף שנה של כל מיני גורמים כאלה ואחרים.

<דורון ידיד: אנחנו מבינים שזה כתוצאה מהפנמה.

<דורון ידיד: בעבר המצלמה הזו – גם במסגרת השינוי שהובלתי עם המצלמות – הייתה מצלמת והיו רושמים דוח או על אור אדום או על מהירות, החמור ביניהם.

<דורון ידיד: אני אומר שעבר עבירה, אור אדום ומהירות, יקבל שני דוחות.

<דורון ידיד: זה מה שאנחנו מבצעים כאן ויש כאן הפנמה של הנהגים.

<דורון ידיד: לכן אנחנו רואים כאן ירידה בדוחות.

<לאה ורון: למצלמות יש יכולת גם לאכוף עבירה על קו לבן?

<דורון ידיד: אם ניכנס לזה, נתקע.

<דורון ידיד: יש לנו יכולת לאכוף.

<דורון ידיד: פעם זה היה, כשהיו המצלמות הישנות.

<דורון ידיד: אנחנו לא נכנסים לזה.

<דורון ידיד: אנחנו לא מתעסקים בזה כרגע.

<דורון ידיד: הדו גלגלי בהכרח מגיע לקו הלבן.

<דורון ידיד: יש עוד שיטה, ליצור שני קווים לבנים לפני מעבר החציה.

<דורון ידיד: אם הדו גלגלי שעובר בין כלי הרכב בטור התנועה, אנחנו מסכנים אותם קצת יותר.

<דורון ידיד: אם נתעסק עם קו לבן, אנחנו יורדים לרזולוציות שלא נוכל לעמוד בעומסים.

<דורון ידיד: בדוחות של ה-1,500 אנחנו רואים 26,472.

<דורון ידיד: דוחות 1,500 של המצלמות.

<דורון ידיד: ה-26 אלף האלה היו הזמנות לדין לולא הקנס החדש שקידמתם כאן.

<דורון ידיד: הימ"ר שלנו עבד על פסולים.

<דורון ידיד: הגדרנו לו רצידיביסטים מתחילת השנה.

<דורון ידיד: אנחנו גם בדברים עם משרד תחבורה על מנת שיממש את הסמכות שלו לפי סעיף 56.

<דורון ידיד: יש להם סמכות לפסול נהגים רצידיביסטיים.

<דורון ידיד: הם זימנו לא מעט נהגים כאלה לינואר ואנחנו עובדים מול רצידיביסטים.

<דורון ידיד: במסגרת העבודה מול רצידיביסטיים, נהגים שחוזרים על עצמם.

<דורון ידיד: אם יש זמן, יש לנו סרטון קצר.

איתן כבל: בבקשה.

<קריאה: מה זה רצידיביסטים?

איילת נחמיאס ורבין: חוזר.

איילת נחמיאס ורבין: עבירות חוזרות ונשנות.

איילת נחמיאס ורבין: זה לא מונח ייחודי לתאונות דרכים אלא לגבי עבריינות.

<דורון ידיד: (הקרנת סרטון).

<דורון ידיד: זאת פעילות סמויה של היחידה המרכזית.

<דורון ידיד: אלו נהגים עם עשרות עבירות מסכנות חיים.

<דורון ידיד: מגיעים לבית משפט, מקבלים את העונשים, את הקנסות שלהם, מרגישים בטוחים לצאת שוב החוצה ולבצע שוב עבירות.

<קריאה: מי צילם את זה?

<דורון ידיד: בלשים שלנו.

<קריאה: מתוך מכוניות השיטור?

<דורון ידיד: בלשים מתוך כלי רכב סמויים.

<דורון ידיד: יש לנו ימ"ר באגף התנועה, יחידה מרכזית עם רכזי מודיעין.

איילת נחמיאס ורבין: אני רוצה לראות שאנשים לא מסכנים את עצמם.

איילת נחמיאס ורבין: מאיפה הם מצלמים?

<דורון ידיד: הרכב שכרגע אנחנו רואים הוא רכב סמוי ומיד אחר כך הם עוצרים אותו.

<דורון ידיד: ככל שהוא מסכן, אנחנו לוקחים אותו גם לשיפוט מהיר.

<דורון ידיד: אלו אותם נהגים בעלי רישיונות נהיגה שיש להם מספר רב של עבירות.

<דורון ידיד: פיתחנו כאן איזו נוסחה.

<דורון ידיד: כמובן לא עבירות חניה.

<קריאה: אין שלילה לנצח?

<דורון ידיד: אנחנו בערעורים ובדין ודברים יום יום עם בתי המשפט.

<דורון ידיד: ביקשנו להכניס שני משפטים לפרוטוקול – קנסו אותנו בבית המשפט ב-600 שקלים – שהנהג לא הפקיד את הרכב, שהשביתו לו את הרכב וכרגע מתקיים דיון על ההיבט השיפוטי.

<דורון ידיד: השופטת אמרה שההיבט המינהלי הוא לא מענייני.

<דורון ידיד: הוא כן מעניינך.

<דורון ידיד: בסדר, אני לא רוצה להתייחס.

איילת נחמיאס ורבין: גם בתי המשפט היו כאן על השולח.

איילת נחמיאס ורבין: איתן, זה חשוב.

<קריאה: אלה דיני נפשות.

איילת נחמיאס ורבין: זה לא הקטע של הקנס אלא הקטע של מערכת היחסים בין התביעה של המשטרה לבין בתי המשפט.

<דורון ידיד: זאת פעילות של הימ"ר.

<דורון ידיד: הכנסנו את הימ"ר גם לאוטובוסים.

<דורון ידיד: נהגי אוטובוס, שימו לב, עשרות נוסעים באוטובוס, גם בעירוני וגם בבין עירוני.

<דורון ידיד: מבצעים פעילות.

<דורון ידיד: פלאפון.

<דורון ידיד: משאיות כאשר נהגים מתפללים, אוטובוסים בהם נהגים קוראים וכדומה.

איילת נחמיאס ורבין: מתפללים תוך כדי הנסיעה?

<דורון ידיד: מתפללים.

<דורון ידיד: מניחים תפילין תוך כדי נהיגה.

<דורון ידיד: כן.

איילת נחמיאס ורבין: כמו שהם נוהגים, זה הדבר היחיד שיעזור להם.

<דורון ידיד: יש סעיף בחוברת נוסח אישום שנקרא נהיגה בחוסר זהירות.

<דורון ידיד: יש סעיף דומה לו שנקרא נהיגה בקלות ראש.

<דורון ידיד: חוסר זהירות זה דוח בסך 500 שקלים וארבע נקודות.

<דורון ידיד: אנחנו הגברנו את האכיפה וראיתם את נתוני האכיפה כלפי הסלולר.

<דורון ידיד: הייתה תופעה שהנהגים פשוט למדו, ויש כאן עוד סרטון שגם אפשר להראות אותו, הם מורידים את המבט והטלפון נמצא בין הרגליים.

<דורון ידיד: זה לא וויז, זה לא לחטט באף וכל הבדיחות האלו שהמציאו ברשתות הטלוויזיה, ברדיו וברשתות הסברתיות.

<דורון ידיד: כשאנחנו מדברים על נהיגה בחוסר זהירות, כתוצאה מהורדת המבט לפלאפון.

<קריאה: איך מזהים?

<דורון ידיד: בואו נראה איך מזהים.

<קריאה: זה היה ב"ארץ נהדרת".

<דורון ידיד: "ארץ נהדרת", זה מצוין.

<דורון ידיד: אני לא רואה את זה.

<דורון ידיד: כמו שאמר היושב ראש, הנושא על סדר היום ולדעתי זה יוריד לנו את עבירות הפלאפון.

<דורון ידיד: בואו נראה מה זה נהג שמתעסק עם מה שיש לו ברכב ולא עם מה שהוא צריך להתעסק בכביש.

<דורון ידיד: (הקרנת סרטון).

<דורון ידיד: ראיתם שהוא קורא?

<דורון ידיד: תראו את הראש, למטה פלאפון.

<דורון ידיד: שימו לב למבט.

<דורון ידיד: תרכבו על האופנועים שלנו, תשבו בניידות, אתם מוזמנים, ותראו.

דב חנין: אבל גם האופנוען לא מסתכל על הכביש.

דב חנין: אנחנו יודעים את הסיפור.

<דורון ידיד: נסת

<דורון ידיד: כל רק על הכביש לא נסתכל ימינה ושמאלה על העבירות.

<דורון ידיד: זאת הקטנוניות.

<דורון ידיד: אם רוצים אכיפה ורוצים הרתעה ורוצים מסכנות חיים, זאת הדרך.

<דורון ידיד: היה איזה פוסט של חבר כנסת לעניין האופנוען שמסתכל.

נחמן שי: של מאיר שלו.

<דורון ידיד: בסדר.

<דורון ידיד: שימו לב, אתם מוכנים שבני המשפחה שלכם ואתם תנועו בצירים, בכבישים העירוניים והבין עירוניים כשאלו נוהגים ולא מקבלים דוחות?

<דורון ידיד: לכן כלפיהם אנחנו אוכפים.

איתן כבל: אני רוצה לומר כדי לסכם את העניין הזה של הפניית המבט.

איתן כבל: אין ספק, הפניית מבט, נהג יכול למצוא את עצמו נוסע עשרה, עשרים מטרים, שלושים מטרים בלי להסתכל בכביש וזה יכול לקרות לכל אחד מאתנו.

איתן כבל: אין ספק שצריך לשים לב.

איתן כבל: אני גם רוצה מנקודת המבט שלנו לומר שני דברים.

איתן כבל: אני יודע שמורידים את זה לרמת גיחוך.

איתן כבל: אני מודע לזה.

איתן כבל: צריך לקחת את זה בחשבון.

איתן כבל: אבל גם אתה צריך כלפי הפקודים שלכם להבין שיש נקודות שכל העיניים מופנות אליהם.

איתן כבל: אתה מנהל מאבקים מבוקר עד ערב במגוון רחב של נושאים וסביב העניין של הפניית המבט אתה מוצא את עצמך מקבל דמות ב"ארץ נהדרת".

איתן כבל: אתה חייב להוציא את ההנחיה הזאת כלפי הפקודים שלך.

<דורון ידיד: זו ששתתה קפה, וזה היה באתרים באינטרנט, נסעה בכביש 6 במהירות של מאה קמ"ש, הניידת נוסעת מספר דקות לצדה, יד אחת עם הקפה, משוחחת בטלפון עם דיבורית – אגב, מצוין – וביד השנייה כנראה מישהו עצבן אותה באותה שיחה והיא עוזבת את ההגה ומדברת עם הידיים בצורה הזאת.

<דורון ידיד: לא הייתי רוצה להיות לידה.

<דורון ידיד: זה לא הקפה.

<דורון ידיד: תספר לך כאן הרשות הלאומית, ולדעתי גם לימדו אותנו בטסט מה זה אוחזים בהגה.

<דורון ידיד: בשנת 2014 גם דיברו על הקפה עם אותה נהגת.

<דורון ידיד: ב-2014 משאית יצאה מבאר שבע.

<דורון ידיד: נהג המשאית אחז כוס קפה.

<דורון ידיד: אני לא הייתי ראש אגף התנועה.

<דורון ידיד: הקפה נשפך לו על הרגל והוא התכופף למטה – תאונת שרשרת.

<דורון ידיד: תשעה כלי רכב, 12 פצועים, שניים קשה ואחד קטלני.

<דורון ידיד: כולנו בסדר גמור, אבל כשזה קורה, שואלים איפה המשטרה.

<דורון ידיד: התפקיד שלנו הוא לבצע אכיפה ואנחנו מבצעים את האכיפה.

<דורון ידיד: לגבי הכניסה שלנו לתחום העירוני.

<דורון ידיד: אנחנו מייצרים להם מחקרים, שיח ומיקוד.

<דורון ידיד: הנושא של העירוני הוא על סדר היום והוא גם בתכנית ההתעצמות ל-2019 בעירוני.

<דורון ידיד: ההתעצמות הייתה בבין עירוני כיוון שיותר הרוגים ויותר נפגעים היו בבין עירוני.

<דורון ידיד: יחידת האופנועים שלנו נכנסת לעירוני.

<דורון ידיד: כל כניסה לעירוני היא טיפול בעבירות חמורות.

<דורון ידיד: גם בכפרים, גם בישובים היהודים, בכל מוקדי תאונות הדרכים.

<דורון ידיד: ציינה כאן רחלי את כביש 20 וכביש 4.

<דורון ידיד: כביש 20 וכביש 4, ברבעון השני של 2016, מספר התאונות עלה שם בעיקר בדו גלגלי.

<דורון ידיד: יחידת האופנועים שלנו הייתה שם באופן רצוף עד סוף השנה והשפיעה.

<דורון ידיד: כרגע יחידת התנועה האזורית עובדת שם.

<דורון ידיד: את מי שאנחנו מכניסים פנימה, זאת יחידת האופנועים.

<דורון ידיד: אם נכניס את יחידות מתנ"ה, אנחנו נזניח את הבין-עירוני.

<דורון ידיד: זו היחידה שלנו והיא כמו כוח עתודה שרץ ממקום למקום.

<דורון ידיד: מפקד היחידה נמצא כאן.

<דורון ידיד: אגב, נמצאים כאן ראש מחלקת התביעות, הסגן ויחידת היועץ המשפטי שלנו שאותם אתם מכירים.

<גבי בן הרוש: שאלה.

<גבי בן הרוש: כולם כאן צודקים.

<גבי בן הרוש: לגבי הפניית המבט.

<גבי בן הרוש: היום בתקנות ובחוק, באוטובוסים ובמשאיות, יש שלט האומר שאם האוטובוס מעשן, נא להתקשר.

<גבי בן הרוש: זה בתקנה.

<גבי בן הרוש: איך אני נוהג?

<גבי בן הרוש: נא להתקשר.

<גבי בן הרוש: מה אתם אומרים בעצם כמחוקק?

<גבי בן הרוש: תתקשר אבל המצלמה הסמויה של המשטרה.

<גבי בן הרוש: מי לא מסתכל בוויז?

<דורון ידיד: יש לך ארבע ספרות ולא אנחנו המצאנו את זה.

<דורון ידיד: ארבע ספרות, נא לזכור ארבע ספרות.

<דורון ידיד: יש כאן עוד רזולוציות.

<דורון ידיד: המשאיות מוגבלות בשמונים קמ"ש.

איתן כבל: גבי, מכל הבעיות שמתקיימות, מה שהפריע לך זה לקרוא את השלט הזה?

<דורון ידיד: חבר הכנסת כבל, התעצמות אגף התנועה בבין עירוני.

<דורון ידיד: השר לביטחון פנים הבטיח בוועדה אצלך ב-2016 שהוא מכפיל את מספר הניידות במשמרות א'-ב'.

<דורון ידיד: השר לביטחון פנים עמד בהבטחתו.

<דורון ידיד: קיבלנו את כל התקנים ברבעון הראשון של 2017 כולל כלי רכב.

<דורון ידיד: כל התקנים אצלנו.

<דורון ידיד: לקחנו והקמנו מינהלת גיוסים.

<דורון ידיד: לקחנו קצין מבצעים מפקד יחידה יחד עם 17 שוטרים, שוטרי תנועה.

<דורון ידיד: נכון, זה פחות 17 ניידות.

<דורון ידיד: עמדנו בגיוסים של 172 שוטרים.

<דורון ידיד: יש לנו יותר ממאה שוטרים שנמצאים במכללה שלנו.

<דורון ידיד: להכשיר שוטר תנועה, זה קצת יותר זמן כי השוטר עובד לבד.

<דורון ידיד: השר לביטחון פנים התעסק ביום יום בנושא תאונות הדרכים ובהתעצמות.

<דורון ידיד: את התקנים קיבלנו ממקורות המשרד לביטחון פנים והמשטרה.

<דורון ידיד: המפכ"ל מתעסק בתחום הזה ביום יום.

<דורון ידיד: ההכפלה בפועל תלויית הכשרה.

<דורון ידיד: את התקנים קיבלנו.

<דורון ידיד: הבעיה היא שלנו במסלול ההכשרה והחניכה.

<דורון ידיד: כל פעם ששוטר יוצא ומסיים את מסלול ההכשרה שלו והחניכה, זאת ניידת נוספת בשטח.

איתן כבל: זאת אומרת, השר בהתחייבות שנתן לוועדת הכלכלה, עמד.

<דורון ידיד: מימש אותה במאה אחוזים.

<דורון ידיד: בכל חישוב אנחנו עומדים ב-150 ניידות.

יעקב פרי: ניצב ידיד, יש שמועות – אני מדגיש, שמועות – שהולכים להיות קיצוצים.

<דורון ידיד: לא כאן.

יעקב פרי: בתקינה חדשה.

<דורון ידיד: התקנים מומשו.

<דורון ידיד: אף אחד לא דיבר אתנו על קיצוץ.

<דורון ידיד: לא קיבלנו שום התרעה על קיצוץ.

<דורון ידיד: התקנים מומשו.

<דורון ידיד: הנושא הזה קרוב ללבו של השר ושל המפכ"ל.

<דורון ידיד: לא התעצמנו כדי שיקצצו אותנו במקום המיידי.

<דורון ידיד: גם השר וגם המפכ"ל עוסקים בנושא הזה.

איתן כבל: תוכל לומר מילה על יו"ש?

<דורון ידיד: בתחומי יהודה ושומרון, הכבישים הבין עירוניים שם הם באחריות מחוז ש"י כיוון שתיאומי הפעילות שם הם יותר ממוקדים.

<דורון ידיד: אנחנו גם נכנסים לפעילות שם.

<דורון ידיד: המיקוד שם הוא יפה.

<דורון ידיד: יש לנו שם בעיה במכשור אלקטרוני בגלל מאגר נתונים לא מסונכרן בין המינהל לבינינו ויש קושי באיתור.

<דורון ידיד: זה עלה גם בדוח המבקר לגבי מצלמות א/3.

<דורון ידיד: מבוצעת שם פעילות.

<דורון ידיד: נכון ששם היו מספר תאונות עם חמישה ושבעה הרוגים.

איתן כבל: פשוט לא ייאמן.

<דורון ידיד: במסגרת ההתעצמות העברנו תקנים גם למחוז ש"י.

<דורון ידיד: הגדלנו את מספר התקנים בבין עירוני.

איתן כבל: אני יכול לומר לאדוני ששם החוקים הם המלצה בלבד.

<דורון ידיד: מבצעים שם פעילות.

איתן כבל: הייתי בשבוע שעבר בניחום אבלים אצל חבר הכנסת גליק, זה פשוט לא ייאמן.

איתן כבל: קו הפרדה, לא קו הפרדה.

איתן כבל: פשוט לא.

איילת נחמיאס ורבין: זה מרגיש נורמנד לנד.

ג'מאל זחאלקה: דווקא לזה יש פתרון.

ג'מאל זחאלקה: פתרון מדיני.

איתן כבל: גם לקטל בדרכים.

ג'מאל זחאלקה: כן.

ג'מאל זחאלקה: בעזה אין תאונות בהן מעורבים ישראלים.

ג'מאל זחאלקה: אין תאונות בדרום לבנון, היכן שאין ישראלים.

<דורון ידיד: במגזר הלא יהודי, 72 אחוזים מהנפגעים הם מחוץ לכפרים.

<דורון ידיד: אנחנו עושים פעילות גם בכפרים.

<דורון ידיד: דיברתי על הכפלת ניידות, על המעורבות של השר, על שינוי החקיקה וכל מה שהובלתם כולל תוספת השלישית, כולל לא להוריד את הנסיבות המיוחדות בשכרות כי אנחנו רואים את העונשים בבתי המשפט.

<דורון ידיד: הערכה רבה מאוד על כל שינוי החקיקה כולל שינוי שיטת הניקוד מה שייצור הרתעה בקרב הנהגים.

<דורון ידיד: שיתופי פעולה עם הרשות הלאומית עם ההתאמה לדו גלגלי.

<דורון ידיד: פנינו אליהם ומיד יצאו בקמפיין לגבי הדו גלגלי.

<דורון ידיד: יש לנו שיתוף פעולה מעולה עם הרשות הלאומית, עם משרד התחבורה, עם נתיבי ישראל.

<דורון ידיד: יש שם מנכ"ל מצוין.

איתן כבל: נכון.

<דורון ידיד: הכניס גם אמצעי התרעה.

איתן כבל: ניסים עושה עבודה מדהימה.

איתן כבל: עושה ניסים.

<דורון ידיד: אמצעים עם התרעות והכול.

<דורון ידיד: בסופו של דבר, כל הפעילות שיש כאן, והשוטרים שלנו מסתכנים ונהרג בלילה שוטר שלנו.

<דורון ידיד: לפנות בוקר ראה רכב עם רעולי פנים, הוא רדף אחריו, ניגחו אותו עם האופנוע.

<דורון ידיד: עצר חלק מהמעורבים.

<דורון ידיד: בסופו של דבר השוטרים, המתנדבים, הקצינים, השוטרות, מפקידם נמצאים ביום יום ומסכנים את עצמם ואלו התוצרים של העבודה שלהם.

<דורון ידיד: תודה רבה לכם.

איתן כבל: תודה על הסקירה המאלפת.

איתן כבל: לא סתם רציתי את הסקירה.

איתן כבל: דרך הסקירה הארוכה הזאת אנחנו גם יודעים לאן אנחנו הולכים ב-2018.

איתן כבל: ברשותכם, נפתח את הדיון.

איתן כבל: אני לא אאפשר הרצאות .

איתן כבל: ראשונת הדוברים איילת נחמיאס, אחר כך יעקב פרי, חאג' יחיא, זחאלקה, חמד ונחמן.

איילת נחמיאס ורבין: תודה רבה חבר הכנסת כבל.

איילת נחמיאס ורבין: תודה רבה לרשות הלאומית לבטיחות בדרכים, תודה רבה למשטרה, לניצב ידיד ולאנשיו.

איילת נחמיאס ורבין: אני אהיה ממוקדת כמו תמיד בנושאים שמעסיקים אותי ובנושאים שמעסיקים אותי לצערי לא היה שיפור מספיק טוב וזה הנושא של הולכי הרגל, אכיפה במדרכות.

איילת נחמיאס ורבין: הדברים האלה מאוד מאוד מטרידים אותי.

איילת נחמיאס ורבין: הייתה עלייה במספר הולכי הרגל ההרוגים.

איילת נחמיאס ורבין: אני רוצה לציין שבמיוחד בילדים, וזה נתון שלקחתי מהדוח של המועצה לשלום הילד ואני מוכרחה להגיד לכם שאני פשוט רוצה שהמספר ייקלט לכם.

איילת נחמיאס ורבין: 17,698 ילדים מתוך חצי מיליון ילדים.

איילת נחמיאס ורבין: באחוזים זה נשמע אולי קצת מעט, אבל 17,698 ילדים הגיעו השנה לחדרי המיון בגלל תאונות דרכים.

איילת נחמיאס ורבין: כמובן חלק מתאונות הדרכים הם ברכבים, חלק מתאונות הדרכים הן תאונות חצר, חלק מתאונות הדרכים קשורות לאופניים ולרכיבה על אופניים, אבל אני אומרת שזה מספר בלתי נסבל.

איילת נחמיאס ורבין: יודע ידידי, ואני אצטט את חבר הכנסת איתן כבל, שאני הייתי מאוד מאוד לא מרוצה מהקמפיין הראשון שעשו בנושא מעברי החציה.

איתן כבל: שמנו לב.

איילת נחמיאס ורבין: נכון.

איילת נחמיאס ורבין: אני אומרת את האמת.

איילת נחמיאס ורבין: אני חשבתי שהוא לא אפקטיבי.

איילת נחמיאס ורבין: אני חושבת שהקמפיין עכשיו בנושא של הרמת העיניים ולהסתכל, הוא קמפיין הרבה יותר אפקטיבי והרבה יותר נכון.

איילת נחמיאס ורבין: לא אהבתי את הקמפיין הקודם בעיקר משום שאני חושבת שדאגה צריכה להיות לכולם ולא רק אם זה אימא שלך, אבא שלך או סבא שלך.

איילת נחמיאס ורבין: לכן אני חושבת שהוא קמפיין הרבה יותר אפקטיבי וכדי להמחיש את זה, הבוקר עמד נהג מול בית הספר של הילדים שלי על מעבר החציה, התעסק לא בסלולר אלא בגלגול סיגריה ואני דופקת לו על המכונית כי ראיתי שאין שום סיכוי שהוא רואה שאני והילדים עוברים שם.

איילת נחמיאס ורבין: אין לי שום שדה ראייה, אין לי שום יכולת לראות.

איילת נחמיאס ורבין: מגיע רכב פורד ענק, ארבע על ארבע, מגיע משמאל במהירות.

איילת נחמיאס ורבין: תקשיבו, פשוט אי אפשר להאמין איזה אפס מודעות יש לנהגים כשהם מתקרבים למוסדות חינוך.

איילת נחמיאס ורבין: אם אין פס האטה, אם אין את מה שאני הגשתי כתיקון לתקנות ואני מאוד מאוד רוצה שאנחנו כוועדה נדחוף את הנושא של הרחבת מעברי החציה וההגבהה שלהם, במיוחד ליד מוסדות חינוך, כמו שמקובל בעולם.

איילת נחמיאס ורבין: זה משהו שחייבים לדחוף אליו.

איילת נחמיאס ורבין: בישראל פסי האטה לא מספיקים ליד מוסדות חינוך.

איילת נחמיאס ורבין: דבר הנוסף שאני רוצה לדבר אליו והוא קשור לנושא האופנועים, נושא הקסדות.

איילת נחמיאס ורבין: חבר הכנסת כבל, אנחנו מוכרחים להידרש לנושא הזה של הקסדות.

איילת נחמיאס ורבין: אני חושבת שכאן גם המשטרה צריכה להיות אולי יצירתית ובמיוחד הרשות הלאומית לבטיחות בדרכים.

איילת נחמיאס ורבין: אני כרגע מדברת על קסדות אופניים ותכף נדבר על קסדות אופנועים.

איילת נחמיאס ורבין: קסדות אופניים, פשוט אי אפשר להאמין.

איילת נחמיאס ורבין: במקומות בהם יש רכיבה – הנה, יש מישהי חמודה שמהנהנת מאחור, אני לא יודעת אם זה לי – אין קסדות אופניים לילדים.

איילת נחמיאס ורבין: אצלנו הילדים רק נוגעים בכידון, אני שואלת איפה הקסדה.

איילת נחמיאס ורבין: גם אני לא תמיד מקפידה.

איילת נחמיאס ורבין: אגב, אני לוקחת את הצ'אנס ששוב יקראו לי הדודה של הכנסת, אבל כן, אין לי בעיה.

איילת נחמיאס ורבין: זה מעצבן אותי לראות הורים רוכבים עם הילדים, מחזיקים אותם מאחור בלי קסדה.

איילת נחמיאס ורבין: זה פשוט מטורף.

איילת נחמיאס ורבין: גם ההורים בלי קסדות כך שאם קורה משהו להורה, מה יקרה לילד?

איילת נחמיאס ורבין: כך מגיעים ל-17 אלף ילדים שמגיעים לחדרי המיון.

איילת נחמיאס ורבין: אני רוצה לסיים בנושא של הרכבים הכבדים.

איילת נחמיאס ורבין: אני חושבת שאחד הדברים שאנחנו חייבים לעשות זה לראות איך רותמים את הארגונים הגדולים עם ציי הרכב הגדולים לנושא של אכיפה פנימית.

איילת נחמיאס ורבין: יש היום מנגנונים הרבה יותר טובים, כולל מערכות טכנולוגיות שיכולות לשפר באופן משמעותי את מידת היכולת של קציני הרכב לפקח על מה שקורה ברכבים.

איילת נחמיאס ורבין: הייתה לי כמעט תאונה בפתח תקווה לפני חודש.

איילת נחמיאס ורבין: משהו מטורף.

איילת נחמיאס ורבין: אוטובוס של חברת קווים, פשוט אי אפשר להאמין, מזגזג, קו 61 ברחוב ז'בוטינסקי בפתח תקווה.

איילת נחמיאס ורבין: אני אמרתי שעכשיו ישיגו לי את הטלפון של הדובר של חברת קווים.

איילת נחמיאס ורבין: שלחתי לו צילום.

איילת נחמיאס ורבין: מסתבר שזה נהג רצידיביסטי.

איילת נחמיאס ורבין: זה היה מדהים.

איילת נחמיאס ורבין: אנשים שהיו אתי ברכב זיהו אותו.

איילת נחמיאס ורבין: זאת אומרת, יודעים שהנהג הזה הוא עבריין ויודעים שהוא עושה עבירות באותו מקום ואף אחד לא מוריד אותו מהכביש בגלל המחסור בנהגי אוטובוס וכל הבעיות.

איילת נחמיאס ורבין: אי אפשר להמשיך עם הדבר הזה.

איילת נחמיאס ורבין: משפט אחד אחרון.

איילת נחמיאס ורבין: אני רוצה להודות מקרב לב לארגונים, לאנשים באדום ולאור ירוק.

איילת נחמיאס ורבין: הם נמצאים אתנו כל הזמן.

איילת נחמיאס ורבין: לגיל ביילין, לחגית אוריאן שלא מפסיקה לעדכן אותנו באי-מיילים על תאונות של רוכבי אופניים.

איילת נחמיאס ורבין: אני חושבת שחבר הכנסת כבל יחד עם כל חברי הכנסת שנמצאים כאן, וגם אני, מתעסקים בזה גם בלי הדרישה שלכם אבל אני חושבת שהדרישה שלכם מאוד מאוד חשובה ואתם מסבים את תשומת לבנו לדברים חשובים.

איילת נחמיאס ורבין: תתחילו לאכוף את רוכבי האופנועים והאופניים על המדרכות.

איילת נחמיאס ורבין: תודה רבה.

איתן כבל: תודה על כל אשר את עושה בענייני הוועדה בעניינים האלה.

איתן כבל: יעקב פרי, בבקשה.

יעקב פרי: אני קודם כל כמובן מברך את כל הבאים, כמובן אותך איתן על הדיון ועל העובדה שאתה נושא בנטל הזה תקופה ארוכה.

יעקב פרי: אני חושב שוועדת הכלכלה הפכה להיות אחת – ואני אומר כאן לצערי – מכיוון שקראתי את מכתבו של משרד ראש הממשלה ואני אצטט.

יעקב פרי: אני אעשה את זה מאוד קצר.

יעקב פרי: "בהמשך לפנייתכם וכיוצא בזה, אציין כי האחריות למימוש ההחלטה והפיקוח על יישומה מוטל על משרדי הממשלה הרלוונטיים".

יעקב פרי: לכאורה נכון.

יעקב פרי: אי אפשר להגיד שזה לא נכון.

יעקב פרי: רבותיי, מהדיון הזה נושב סוג מסוים של קורת רוח שאני מוכרח לומר שלי היא מפריעה.

יעקב פרי: אין לי בכלל ספק שנעשתה כאן עבודה יוצאת מן הכלל וכל מי שעסוק בנושא, נתחיל כמובן במשטרת התנועה, ברשות, בכל הארגונים, אין לי בכלל ספק שהעבודה שנעשתה היא עם נשמה, עם לב, עם כוונה הכי טובה שאפשר להעלות על הדעת.

יעקב פרי: אני כמובן, כמו כל אזרח ישראלי, אסיר תודה ואני יודע שעל הכביש מסתובבים - תסלחו לי על הביטוי – קרימינלים לא קטנים.

יעקב פרי: יחד עם זאת, זה נושא כל כך כאוב, כל כך טרגי, שהאם ממשלת ישראל לא יכולה לפחות לעשות ועדת שרים שתוליך את הנושא?

יעקב פרי: שתאגד אותו?

יעקב פרי: דיברנו על זה.

יעקב פרי: קיבלנו הבטחה.

יעקב פרי: אני יודע שמשרד התחבורה והמשרד לביטחון פנים עושים, כל הדברים האלה ידועים.

יעקב פרי: רבותיי, אחד הנתונים הכי מדאיגים, במיוחד אותי בגילי, הוא השיעור הגבוה של מעורבות קשישים בתאונות דרכים.

נחמן שי: תכף נדבר על זה.

יעקב פרי: אם אתה מסתכל על חלקם באוכלוסייה, הקשישים היום מהווים באוכלוסייה 11 אחוזים ובתאונות הם מהווים 26 אחוזים.

יעקב פרי: אפשר לדבר על הזדקנות האוכלוסייה, על קשישים אבל חבר'ה, אני כבר טוען הרבה זמן שמדינת ישראל לא ערוכה לנושא הזדקנות האוכלוסייה וצריך להקים מטה מאבק גם בתאונות דרכים.

יעקב פרי: יש לנו כלים מצוינים, יש לנו אנשים מצוינים, יש לנו טכנולוגיה מובילה אבל אין לנו בסופו של דבר אגרוף אחד.

יעקב פרי: אני אומר יותר מזה.

יעקב פרי: אני הרבה מאוד שמעתי בשנה וחצי שחבר הכנסת איתן כבל הצליח לרתום את כולנו לנושא החשוב הזה על כוונות של משרד התחבורה לסגור את הרשות.

יעקב פרי: לא שמעתי על דברים אחרים.

יעקב פרי: שמעתי דווקא דברים בכיוונים השליליים.

יעקב פרי: אני אומר שחבל לי ואני לא רוצה להיות מי שמשבית שמחות אבל אני חושב שמדינת ישראל צריכה יום אחד לקום ולומר שזאת תופעה שצריך לנסות ולבער אותה.

יעקב פרי: אף אחד כאן לא חושב שנצליח להגיע לאפס אבל מסתבר שכאשר אתה עושה פעולות נכונות, אתה תופס אנשים נכונים ובסופו של דבר אתה מגיע להרתעה, להורדה, לצמצום.

יעקב פרי: כמו עם הקשישים, כך גם במגזר הערבי.

יעקב פרי: תודה.

איתן כבל: תודה.

איתן כבל: חאג' יחיא.

עבד אל חכים חאג' יחיא: כבוב היושב ראש, אני אתחיל ואומר שהירידה במספר ההרוגים לא צריכה לנחם אותנו כי עדיין יש לנו יותר מדי הרוגים.

עבד אל חכים חאג' יחיא: זה שיש פעילות ויש התקדמות, זה בסדר, אבל עוד לא הגענו למטרות שאנחנו רוצים להגיע אליהן.

איתן כבל: רחוקים מלהגיע אליהן.

עבד אל חכים חאג' יחיא: מישהו אמר לי – לא כבדיחה - שהשנה הייתה ירידה כי הייתה בצורת ולא היה גשם ולכן היו פחות תאונות.

עבד אל חכים חאג' יחיא: אני שם את זה בצד ולא רוצה להתעכב על זה אלא להתקדם לדברים מעשיים.

עבד אל חכים חאג' יחיא: יש לנו בעיות במעברי חציה.

עבד אל חכים חאג' יחיא: הגיע הזמן שיהיו גם – דיברנו על זה כמה פעמים – פרטים אחרים למעברי חציה בתוך הערים.

עבד אל חכים חאג' יחיא: אני מציע לעשות את הרוחב של הכביש שם יותר צר, לעשות גבשושיות קצת יותר גבוהות ולדאוג שמעברי החציה לא יהיו בעיקולי דרך כי לפעמים מעבר החציה הוא בעיקול דרך והנהג והולך הרגל לא מספיקים לראות.

עבד אל חכים חאג' יחיא: יש לנו מחסור בנהגי משאיות ובאוטובוסים ציבוריים.

עבד אל חכים חאג' יחיא: יש מחסור גדול.

עבד אל חכים חאג' יחיא: פעמיים הגשתי שאילתה בנושא הזה.

עבד אל חכים חאג' יחיא: התקופה בין זה שהנהג מגיש בקשה להתחיל ללמוד עד שמאשרים לו להתחיל, עוברת יותר משנה.

עבד אל חכים חאג' יחיא: היה דיבור בין משרד התחבורה לבין משרד הבריאות ואיך לעשות את זה ואיך לתאם.

עבד אל חכים חאג' יחיא: על הנושא הזה צריך לתת את הדעת ומהר מאוד.

עבד אל חכים חאג' יחיא: צריך להוציא את הנושא הזה למקום אחד.

<אבנר פלור: לגבי העניין הזה, מאמצע חודש פברואר יבוצעו בדיקות רפואיות.

<אבנר פלור: עיקר הבעיה הייתה בבדיקות הרפואיות.

<אבנר פלור: בחודש הבא , פברואר, תהיה חברה חיצונית שתבצע את הבדיקות האלה וזה אומר קיצור זמן מארבעה חודשים לחודש.

עבד אל חכים חאג' יחיא: אני מדבר על שנה.

<אבנר פלור: אני מדבר על הבדיקות שאורכות זמן ארוך אבל עכשיו הוא יצטמצם.

<אבנר פלור: זה חשוב.

<אבנר פלור: זאת בשורה מאוד חשובה.

עבד אל חכים חאג' יחיא: יש מחסור של יותר מ-1,200 נהגי משאיות והטכוגרף לא יפתור את הבעיה.

עבד אל חכים חאג' יחיא: צריך לפתור אותה בתוספת של מספר נהגים.

עבד אל חכים חאג' יחיא: יש את נושא המשך ההסברה.

עבד אל חכים חאג' יחיא: יש הסברה אבל היא לא מספיקה.

עבד אל חכים חאג' יחיא: היא נותנת את אותותיה אבל אנחנו צריכים להמשיך בה.

עבד אל חכים חאג' יחיא: יש לנו בתי ספר, יש לנו את כיתות י' ו-י"א, אלה שהמטרה הכי חשובה לילדים היא להתחיל ללמוד נהיגה בכיתה י"א.

<רחלי טבת ויזל: שם אנחנו גם במפעלות וגם בחינוך תעבורתי.

עבד אל חכים חאג' יחיא: לגבי הסטטיסטיקה.

עבד אל חכים חאג' יחיא: הסטטיסטיקה צריכה להכיל גם את הפצועים כי יש הרבה אנשים שהם פצועים ובנס לא נהרגו.

עבד אל חכים חאג' יחיא: העניין של ההרוגים לא מספיק כדי להמחיש את הבעיה בעניין תאונות הדרכים אלא צריך את הנתונים בקשר לפצועים ורמת פציעתם.

עבד אל חכים חאג' יחיא: גם פרסום של אכיפה ולהרבות בדוגמאות.

עבד אל חכים חאג' יחיא: מה שראינו כאן, הסרטונים, להפיץ בפייסבוק ו-ווטסאפ כדי שאנשים יראו וידעו שיש אכיפה במקום שלא חשבו שתהיה.

עבד אל חכים חאג' יחיא: זה יכול להרתיע.

עבד אל חכים חאג' יחיא: המשפט האחרון.

עבד אל חכים חאג' יחיא: ביקשתי כמה פעמים ממשרד התחבורה ואני חוזר על זה כאן.

עבד אל חכים חאג' יחיא: אני רוצה לראות טבלה מרוכזת גם באתר שלכם וגם שמורי הנהיגה ייתנו למי שסיים את לימודי הנהיגה ובטבלה יהיו כל עבירות התנועה, הקנס והנקודות.

עבד אל חכים חאג' יחיא: זה ירתיע את הצעירים כי רישיון הנהיגה חשוב להם.

עבד אל חכים חאג' יחיא: תודה.

איתן כבל: תודה.

איתן כבל: זחאלקה.

ג'מאל זחאלקה: כבוד היושב ראש, אני מסתכל על הדוח, עלך מספר ההרוגים בחברה הערבית במספרים מוחלטים, באחוז מסך ההרוגים ב-2008 עד 2017.

ג'מאל זחאלקה: אני רואה ירידה מבורכת במספר ההרוגים מ-142 ב-2008 ל-117 בשנת 2017.

ג'מאל זחאלקה: לעומת זאת, האחוז לא משתנה.

ג'מאל זחאלקה: 33 אחוזים ו-32 אחוזים.

ג'מאל זחאלקה: המסקנה היא שהירידה במספר ההרוגים בחברה הערבית היא בהתאם לירידה הכללית.

ג'מאל זחאלקה: כלומר, הפעילות הממוקדת בגלל שזה מגזר שיש בו יותר תאונות, יותר בעיות, לא מניבה פרי ולא מורידה את האחוז.

<גיורא רום: היא התחילה רק לפני שנה.

<גיורא רום: עד לפני שנה המגזר הערבי לא קיבל שום פעילות ממוקדת.

<גיורא רום: לפני שנה הרלב"ג התחיל לעשות פעילות.

ג'מאל זחאלקה: אני לא עיוור צבעים.

ג'מאל זחאלקה: אני קורא את הדוח.

ג'מאל זחאלקה: תן לי, אני לא בא לתת ביקורת.

<גיורא רום: אם העובדות לא מעניינות, לא אכפת לי.

ג'מאל זחאלקה: תאמין לי שאני בא מעולם המדע והעובדות מעניינות אותי.

<גיורא רום: גם אני בא מעולם הסטטיסטיקה.

<גיורא רום: לעובדות יש חשיבות כשאין ברירה.

ג'מאל זחאלקה: קיבלתי דוקטורט בגלל שהעובדות מעניינות אותי.

ג'מאל זחאלקה: אני מסתכל על המספרים ואני לא מדבר על השנה האחרונה אלא על מגמה כללית.

ג'מאל זחאלקה: לכן תרשה לי להגיע למסקנות.

ג'מאל זחאלקה: אני מסתכל על הטווח.

ג'מאל זחאלקה: היו אנשים אחרים לפניך.

ג'מאל זחאלקה: אני רואה ירידה במספר ההרוגים אבל נשאר אותו אחוז.

ג'מאל זחאלקה: מה המסקנה אליה אני מגיע?

ג'מאל זחאלקה: שהירידה שהייתה היא תוצאה מהירידה הכללית ולא מאמץ ממוקד.

ג'מאל זחאלקה: המאמץ הממוקד שנעשה, והוא מבורך, ואני רואה שיש שינוי, אבל זה עדיין הרבה פחות ממה שצריך.

ג'מאל זחאלקה: למה הרבה פחות ממה שצריך?

ג'מאל זחאלקה: כי הבעיה היא גדולה.

ג'מאל זחאלקה: אם אתה עושה היום, ולא הגענו לנקודה הזאת, אתה נותן אותו אחוז, אתה שומר נגיד עשרים אחוזים מהתקציב ומהמאמצים, אתה שומר על המצב ולא משנה אותו.

ג'מאל זחאלקה: לכן צריכה להיות השקעה גדולה יותר.

ג'מאל זחאלקה: האמת היא שהנושא היחידי שאני יכול לברך עליו – אתם תופתעו – כי אני דווקא חושב שהמשטרה עושה עבודה די טובה בעניין האכיפה בישובים הערביים.

ג'מאל זחאלקה: כביש 65 באזור כפר קרא, באזור אום אל פאחם, יש בו נוכחות משטרתית מאוד מאוד אינטנסיבית, גם מצלמות וגם הכניסה לישובים.

ג'מאל זחאלקה: אני חושב שנעשה שם ואני חושב שצריך לעשות יותר.

ג'מאל זחאלקה: כולנו יודעים שלא מספיקה האכיפה אלא צריך גם הסברה.

ג'מאל זחאלקה: להגביר מאמצים, לעשות את המשאבים וזה תפקיד הוועדה.

ג'מאל זחאלקה: אנחנו לא יודעים לתת עצות מקצועיות לאנשי המקצוע, אנחנו לא יכולים לתת עצות לא למשטרה ולא לרשות למלחמה בתאונות הדרכים אלא אנחנו יכולים לעשות בגדול ולומר את הדברים הבאים בקצרה.

ג'מאל זחאלקה: יש תקציב גדול לתחבורה בארץ.

ג'מאל זחאלקה: יש תקציב ענק.

ג'מאל זחאלקה: המטרה העיקרית של התקציב הזה היא לפתח כבישים מהירים ולאפשר – כדי לא לפתח את הנגב והגליל – לאנשים לנסוע יותר מהר לגוש דן ולמרכז הארץ.

ג'מאל זחאלקה: זאת האסטרטגיה של נתניהו.

ג'מאל זחאלקה: הוא הגיע לייאוש, אי אפשר לפתח ולכן צריך שאנשים יגיעו למרכז הארץ יותר מהר.

ג'מאל זחאלקה: אני אומר דבר פשוט והוא שצריך לחשוב מחדש איך לחלק את התקציב הזה בין הפיתוח לתחבורה יותר מהירה ויותר קלה לאזרחים לבין הפיתוח לצורך מניעת תאונות דרכים.

ג'מאל זחאלקה: כלומר, להקצות יותר תקציבים לטפל בבעיות הרי אסון.

ג'מאל זחאלקה: במקומות שהכבישים הרי אסון, אנחנו יודעים שיש צמתים מאוד מסוכנים - - -

<אבנר פלור: עובדים על זה.

<אבנר פלור: מטפלים בדיוק בכיוון הזה.

ג'מאל זחאלקה: שיפנו תקציבים יותר גדולים לעניין הזה.

איתן כבל: אני מוכרח לומר לאדוני שזה חלק בלתי נפרד מהסיכום שנעשה עת עשינו את השימוע.

ג'מאל זחאלקה: זה לא נעשה בקצב המתאים.

ג'מאל זחאלקה: אני רואה שיש תכניות אבל אני לא רואה שהן מתממשות.

ג'מאל זחאלקה: אני אזכיר לאדוני כמה צמתים שהם מסוכנים.

ג'מאל זחאלקה: צומת סנדלה למשל.

<אבנר פלור: עכשיו בונים שם את הכיכר.

ג'מאל זחאלקה: אחרי כמה זמן בונים?

ג'מאל זחאלקה: עשר שנים אני מבקש את זה.

ג'מאל זחאלקה: כבוד היושב ראש, אני הפניתי אליך מכתב ב-6 לנובמבר לקיים את הפגישה הזאת.

ג'מאל זחאלקה: אני מברך על הפגישה.

ג'מאל זחאלקה: אנחנו ראשי הציבור הערבי, כולנו, מגויסים ומוכנים להירתם למאמצים לצמצום תאונות דרכים.

ג'מאל זחאלקה: אני חושב שהגיע הזמן גם לקבוע יעדים - היעדים הם נוראיים – שיהיו פחות מ-250 הרוגים בשנה הבאה.

ג'מאל זחאלקה: אני חושב שצריך לשים יעדים מדידים, לא כיווני פעולה אלא גם שאנחנו ונאמר שהצלחנו להוריד בעשרה אחוזים, להוריד בעשרים אחוזים, לאור המשאבים שמקצים לעניין הזה.

ג'מאל זחאלקה: אם צריך כדי להוריד בעשרים אחוזים יותר מאמצים, אז המשטרה והרשות יבואו ויאמרו שכדי לעשות את זה, הם צריכים תוספת של חמישים אחוזים בתקציב שלהם.

ג'מאל זחאלקה: אני חושב שזה שווה כי אנחנו עוסקים בעניין הצלת חיים תרתי משמע.

איתן כבל: תודה.

איתן כבל: חמד, בקשה.

חמד עמאר: אדוני היושב ראש, קודם כל, אני באמת רוצה להודות לך על שהעלית את כל נושא הקטל בדרכים על סדר יומה של הוועדה.

חמד עמאר: אני לא חושב שהיו אי פעם בוועדת הכלכלה, מאז אני בכנסת, דיונים רציפים בנושא תאונות דרכים כמו בתקופה שלך.

חמד עמאר: באמת תודה.

חמד עמאר: אני חושב שהנקודה השנייה בה אנחנו צריכים להתמקד היא הרשות הלאומית לבטיחות בדרכים שרק לפני שבועיים הארכנו את תוקפה בשישה חודשים.

חמד עמאר: אני חושב שאנחנו דרשנו שיהיה דיון בעוד שלושה חודשים כדי לראות איך זה מתקדם.

איתן כבל: יהיה.

חמד עמאר: אני מקווה שיתקיים דיון.

חמד עמאר: אנחנו סוף סוף מתחילים לראות את העבודה לשמה הוקמה הרשות הלאומית לבטיחות בדרכים ואנחנו רוצים לראות את ההמשך של הנושא.

חמד עמאר: אני רוצה להודות לכם על כל מה שאתם עושים.

חמד עמאר: אתם עושים עבודה שלא ראיתי הרבה שנים בכנסת.

חמד עמאר: גם בנושא המשטרה.

חמד עמאר: דובר בוועדה על המחסור בניידות והמחסור בשוטרים אבל אנחנו רואים - ואתה בעצמך אמרת זאת – שכל התקנים מומשו ויש לך אותם.

חמד עמאר: ברבעון הראשון קיבלת את כל הניידות שהובטחו על ידי השר לביטחון פנים ואני מקווה שנמשיך בכיוון הזה.

חמד עמאר: אנחנו צריכים להתמקד עכשיו גם בעירוני.

חמד עמאר: כפי שאנחנו יורדים בבין עירוני, אנחנו צריכים להתמקד גם בעירוני.

חמד עמאר: אני חושב שהמשטרה עושה עבודה מעולה בתפקידה להרתיע.

חמד עמאר: נהגים שרואים ניידת נוהגים אחרת.

חמד עמאר: ברגע שעליתם על הכבישים, אנחנו התחלנו לראות תוצאות.

חמד עמאר: הוכחת את זה בנתונים שראינו עכשיו.

חמד עמאר: גם לכם אני רוצה להודות.

חמד עמאר: גם לגבי חוק האלכוהול, אפס אלכוהול, חוקקתי את החוק הזה ב-2010 ולא ב-2012.

חמד עמאר: סוף סוף הוא נכנס ואתה אמרת שרואים תוצאות כתוצאה מכניסת החוק לתוקף.

חמד עמאר: אני חושב שיש הרבה חוקים שאנחנו רוצים להוביל.

חמד עמאר: אני מוביל חוק לפיו להולכי רגל אסור להשתמש בטלפון במעבר חציה.

חמד עמאר: נאמר לי על ידי משרד התחבורה שזאת פגיעה בפרטיות של הבן אדם אבל כולנו כאן נוהגים בדרכים ואנחנו רואים אנשים במעבר חציה ולא במעבר חציה, הולכי רגל, לא מסתכלים לאף מקום אלא מתחילים לחצות את הכביש בחופשיות.

חמד עמאר: לגבי נושא דו גלגלי, אנחנו רואים עלייה של 47 אחוזים וזו עלייה דרסטית.

חמד עמאר: כמו שנאמר, הולכי רגל מעל גיל 65, יש דברים שאנחנו צריכים להתמקד בהם ואם נתמקד בהם - אנחנו נראה תוצאות טובות בשנים הקרובות.

חמד עמאר: תודה.

איתן כבל: תודה.

איתן כבל: נחמן.

נחמן שי: תודה רבה.

נחמן שי: אני רוצה לדבר בשם הקשישים, הקשיש פרי, הקשיש גיורא, הקשיש נחמן ועוד איזה מיליון קשישים שחיים במדינת ישראל ושמשטרת ישראל מעליבה אותם.

נחמן שי: בני 65 הם לא קשישים, אדוני היקר.

נחמן שי: הם אזרחים ותיקים.

נחמן שי: יש טרמינולוגיה.

נחמן שי: כשהם נהרגים בתאונת דרכים, אולי זה נוח לקרוא להם קשישים, אבל הם אזרחים ותיקים וזה המעמד שלהם.

נחמן שי: לכן אני מבקש שהטרמינולוגיה תתאים למצבם החברתי.

נחמן שי: מכאן אני מתחיל.

נחמן שי: אני אומר את זה גם לכם ואני אומר את זה לכל אותן עמותות ואותם גופים שאני מאוד מעריך אותם ושבאופן כזה חופשי זורקים את המילה קשיש.

<גיורא רום: אני חושב שאתה צריך לפנות ללמ"ס בעניין הזה.

נחמן שי: אנחנו כבר שינינו את החוק.

נחמן שי: בחוק כבר אין קצבת זקנה אלא יש קצבת אזרח ותיק ואנחנו ממשיכים בתהליך הזה כי אני חושב שכאשר במדינת ישראל אנשים מאריכים ימים עד גיל 85 - - -

<גיורא רום: אני אתך.

איתן כבל: חברים, זה לא דיון.

איתן כבל: אמרת, תתקדם.

איתן כבל: אתה צודק.

איתן כבל: תתקדם.

נחמן שי: עכשיו אני מגיע לקשישים.

נחמן שי: לטבח של הקשישים על הכבישים.

נחמן שי: על זה אני רוצה לדבר.

נחמן שי: אני רוצה להבין, וזה חוזר כל שנה, שיש עלייה בלתי פוסקת ועקבית במספר האזרחים הוותיקים שנהרגים על הכבישים.

נחמן שי: אני רוצה לדעת מה עושים כדי להגן עליהם.

נחמן שי: הם נהרגים כהולכי רגל, תכף אני אדבר על זה, והם נהרגים בדרכים אחרות.

נחמן שי: לאחרונה עלה עניין העגלות, קלנועים.

איתן כבל: היה כאן דיון על זה.

נחמן שי: נכון.

נחמן שי: אני מקבל את זה שלא יעלו על כביש 6 עם העגלות ועוד ישתו קפה ביד אחת, טלפון ביד שנייה ויעשו היי למשפחה.

נחמן שי: כנראה את זה הם לא עושים.

נחמן שי: אני לא עובר על סדר היום בגין העובדה שיש עלייה – אני רואה כאן - של 24 אחוזים בשיעור הקשישים שנהרגו כהולכי רגל ואחר כך עוד עלייה נוספת.

נחמן שי: העלייה היא עקבית משנה לשנה.

נחמן שי: אני הצעתי הצעת קטנה.

נחמן שי: אני לא מומחה לתאונות דרכים.

נחמן שי: אני נהג כמו כולכם ואני רואה את ההפקרות שחלה ומתרחשת כל הזמן בכבישים וזה כואב לי מאוד ואני מבין שיש לזה תוצאות.

נחמן שי: יש דברים שהם ברורים.

נחמן שי: מעברי חציה, הקשיש לשיטתכם לא מתמודד באולימפיאדה הבאה.

נחמן שי: בדקתי.

נחמן שי: אם הוא ילך, הוא ילך לאולימפיאדה של האזרחים הוותיקים.

נחמן שי: הוא מגיע למעבר חציה, אתם מוזמנים לבוא יחד אתי ליד מקומות בהם יש ריכוזים של אזרחים ותיקים והם יורדים ועולים מהמדרכה.

נחמן שי: הם לא יודעים כמה זמן נשאר לרמזור, חמש שניות, ארבע, שלוש.

נחמן שי: האם מתחיל המרוץ קדימה או לא.

נחמן שי: אז אפשר לרשום.

נחמן שי: אני הייתי במדינות מתוקנות בהן רשום מספר השניות שנותרו לרמזור.

נחמן שי: למה אי אפשר להתקין את זה כאן לפחות במקומות שיודעים בוודאות שיש שם אזרחים ותיקים?

נחמן שי: זה דבר קטן.

ג'מאל זחאלקה: גם לא עולה הרבה.

נחמן שי: וגם לא עולה הרבה.

נחמן שי: לא יודע כמה זה עולה.

נחמן שי: חיי אדם, אין להם ערך, לא סופרים כמה הם עולים.

<קריאה: אין להם מחיר.

<קריאה: לא אין להם ערך.

נחמן שי: אין להם מחיר.

נחמן שי: סליחה.

נחמן שי: ערך יש.

<קריאה: יש להם ערך גדול.

נחמן שי: סליחה.

נחמן שי: נכון.

איתן כבל: חברים, העניין ברור.

נחמן שי: יש עוד מהלכים שאפשר לעשות כדי להגן על הולכי הרגל שכן, הם הולכים ברגל, הם יוצאים מהבית והם יותר אטיים והם לא תמיד ערניים והם לא יכולים ליצור את הקשר במגע.

נחמן שי: אני מאוד אוהב את הקמפיין האחרון שלכם שהוא מאוד יפה.

נחמן שי: אבל הם אנשים.

נחמן שי: הם בני אדם.

נחמן שי: אין סיבה שכל שנה ייהרגו יותר.

נחמן שי: לכן אני מבקש לדעת איזה אמצעים אתם ממליצים לעשות ואיך אתם אוכפים ובודקים – אתם לא יכולים לאכוף – גם את המדינה וגם את הרשויות המקומיות כדי שיבינו את המצוקה המיוחדת של הקבוצה הזאת.

נחמן שי: תודה.

איתן כבל: תודה.

<דורון ידיד: כל האמצעים הם לא אמצעים שלנו.

איתן כבל: כן.

איתן כבל: זה לא היה אליך.

יעקב אשר: זה לא קשור אליך.

איתן כבל: מסעוד, בבקשה.

מסעוד גנאים: תודה רבה אדוני היושב ראש.

מסעוד גנאים: בקצרה.

מסעוד גנאים: אני מברך על קיום הדיון ואני מברך על המאמץ של הרשות וכל רשויות האכיפה.

מסעוד גנאים: אנחנו כאן עוסקים בהצלת חיי אדם.

מסעוד גנאים: בקשר לחברה הערבית והאחוז הגבוה שנשאר גבוה.

מסעוד גנאים: צריך להילחם בשני המישורים הידועים, אם זו האכיפה אבל ההסברה והחינוך, יש להם תפקיד גדול מאוד, במיוחד לאור מעורבות בני הנוער והצעירים בתאונות דרכים.

מסעוד גנאים: בקשר לדו גלגלי.

מסעוד גנאים: כל יום יש לנו דבר חדש בדו גלגלי.

מסעוד גנאים: הובר, קורקינט, לא יודע.

מסעוד גנאים: כל הדברים האלה צצים גם אצלנו בחברה הערבית ללא תשתית.

מסעוד גנאים: אותו אדם נוהג בכלים האלה כאילו אתה צריך להתחשב בו ולהתפנות מהכביש כדי שכבודו יהיה על הכביש לבדו ויש הרבה פגיעות.

מסעוד גנאים: אין ספק, כולנו יודעים, שיש הרבה בריונות בכבישים, אם זה בתוך הערים ואם זה בחוץ, וצריך להילחם בדבר הזה.

מסעוד גנאים: אני מברך על כל פעולת אכיפה של המשטרה במישור הזה ואני קורא לה להיות אפילו יותר בתוך הערים עצמן או בתוך הכפרים, במיוחד כלפי אנשים עם הטרקטורונים והקרקס שעושים בכבישים כאילו הכביש הוא שלהם.

מסעוד גנאים: אני חוזר על הדבר התודעתי וההסברתי שהוא החשוב ביותר.

מסעוד גנאים: לדעתי צריך להיכנס לבתי הספר ולהפעיל את העניין החינוכי בכל הדרגים ובכל הכיתות.

מסעוד גנאים: תודה.

איתן כבל: תודה.

איתן כבל: כיוון שאין לנו הרבה זמן, אני קצת אחרוג מהזמן למרות שהיינו צריכים לסיים בעוד כמה דקות.

איתן כבל: אני רוצה להזכיר שיש את יעקב אשר אבל רציתי לשמוע קודם כל את הגורמים המרכזיים.

איתן כבל: אני אאפשר למשרד התחבורה לדבר בקצרה.

איתן כבל: אני יכול רק לומר שבמשרד התחבורה בכל מה שנקרא טיפול במוקדי סיכון, כפי שזה נקרא, יש עבודה מאוד אינטנסיבית.

איתן כבל: רציתי שנסים פרץ יהיה כאן.

איתן כבל: אגב, מי שקורא את פרשת יונה, כתוב "והאנייה חישבה להישבר", כך אתה לפעמים מרגיש על הכביש.

איתן כבל: אין לי מושג למה זה קורה.

איתן כבל: אני מבקש התייחסות קצרה, בעיקר אם תוכל לומר משפט, אם אתה יודע לומר בנושא הזה.

איתן כבל: תציג את עצמך.

<אבנר פלור: אני סמנכ"ל בכיר תנועה במשרד התחבורה.

<אבנר פלור: אני רוצה להתייחס לנושא של התשתית והנושא של הרכב והנהג.

<אבנר פלור: קודם כל, כמו שאמרת לגבי מוקדי סיכון, בשנת 2018 הוקצו למעלה ממאתיים מיליון שקלים לכל הנושא של מוקדי סיכון כשיש גם סיכום תקציבי עם האוצר שבמידה ויהיו נקודות נוספות, יוקצה לזה תקציב.

<אבנר פלור: נושא של פניות שמאלה במרחב הכפרי, למעלה מ-120 מיליון שקלים.

<אבנר פלור: כמו כן יימשך שדרוג כבישים, גם כבישי רוחב ובכלל.

<אבנר פלור: בשנת 2017 ומתחת הסתיים כביש 38, שער הגיא-בית שמש.

<אבנר פלור: בחומש הבא יוכפלו הכבישים הבאים לדו מסלולי: כביש 65, כביש 61 מצד בית שאן וכולי.

<אבנר פלור: נושא של בדיקות רכב, לגבי אכיפה.

<אבנר פלור: אנחנו ביצענו במסגרת בדיקות של הניידות למעלה משלושים אלף בדיקות תקינות עם ארבע ניידות.

<אבנר פלור: כמו כן למעלה מעשרים אלף בדיקות של עומס יתר יחד עם המשטרה, עם יחידת האכיפה.

<אבנר פלור: כמו כן, כמו שאתה יודע אדוני היושב ראש, הוחמרה הענישה במהלך שנת 2017 בנושא עומס כת.

<אבנר פלור: ר

איתן כבל: כן.

איתן כבל: אני יודע.

איתן כבל: בוועדה.

<אבנר פלור: כמו כן, החל מינואר 2018 יחויבו המשאיות במבחן שנתי פעמיים בשנה.

<אבנר פלור: הנושא החשוב הוא שבמהלך שנת 2017 ו-2018, יותר ויותר כלי רכב מצוידים במערכות בטיחות, גם משאיות, גם אוטובוסים, גם רכב פרטי, גם רכב חדש, גם רכב משומש.

<אבנר פלור: זה מאוד מאוד תורם לנושא של הבטיחות.

איתן כבל: תודה.

איתן כבל: אני רוצה לומר לאדוני שאולי לא כדאי להמשיך את ההרחבה של כביש מספר 1 כי ככל שמרחיבים אותו, לוקח לנו יותר זמן להגיע לירושלים.

איתן כבל: יעקב אשר, אני מבקש שלוועדת המשנה שלך תזמין את נחמן לעסוק בנושא הזה של האזרחים הוותיקים.

איתן כבל: אני מבקש ממך להתמקד בדיונים בנושא הזה.

איתן כבל: אני מבקש לקבל ממשרד התחבורה מה נעשה בצמתים מסוכנים בשנת 2017 ומה התכנית ל-2018, לאור ההתחייבויות שניתנו לנו.

איתן כבל: אני מבקש מהמשרד לביטחון פנים, למרות מה שנאמר כאן ותרגמנו כאן, לראות את ההתחייבות שהייתה על הנייר ומה בפועל קורה.

יעקב אשר: לגבי 175 ניידות.

איתן כבל: בדיוק.

יעקב אשר: את זה אנחנו עושים אבל השאלה מה המצב היום.

איתן כבל: הוא אמר כשיצאת.

יעקב אשר: את רוב הדברים שלו שמעתי.

איתן כבל: אתה צודק.

איתן כבל: בסוף דבריו הוא התייחס לשאלת אדוני.

איתן כבל: משה בקר, בבקשה.

איתן כבל: ממש שני משפטים.

<משה בקר: המשפט האחד שאני אומר מתוך השניים הוא שקנה המידה של הטיפול בבעיה הוא סדר גודל של עשרים אחוזים ממה שצריך לטפל.

<משה בקר: עם כל הכבוד לרשות כפי שהיא פועלת, והיא פועלת, ההישגים מינוריים וזה בא לידי ביטוי בכך שכאשר צופים כל יום את אורלי וגיא ומסתכלים למטה כמה אנשים הגיעו וטופלו על ידי אמבולנסים – מעל 300 אנשים ליממה.

<משה בקר: כלומר, מעל מאה אלף אנשים.

<משה בקר: אם הוצג נתון על ילדים שעומד על 17 אלף, מאה אלף אנשים מגיעים ואנחנו עוסקים ב-360 הרוגים עד כמה שזה חשוב.

<משה בקר: כל הבעיה, אם אני לוקח מדד כלכלי, בעיית ההרוגים מהווה עשרים אחוזים מכלל הבעיה במדינה.

<משה בקר: נתונים על תאונות חמורות, פצועים קשה, פצועים קל, כללי אם נפגע, שזה שישים ומשהו אלף.

<משה בקר: זה נזק כלכלי מ-400 אלף תאונות.

<משה בקר: חברות הביטוח יודעות את זה.

<משה בקר: המשפט השני עוסק בעניין של ההשוואה של ההרוגים ביחס ליעדים של המדינה.

<משה בקר: הדבר הזה הוזכר.

<משה בקר: אנחנו מתכבדים בירידה של 15 הרוגים לעומת השנה שעברה אבל זה בערך במאה יותר מאשר היעדים שנקבעו.

איתן כבל: נכון.

איתן כבל: פתחתי עם זה.

<משה בקר: דבר אחרון הוא עניין שאני אומר לרשות הלאומית.

<משה בקר: כפי שראיתם, היה מדד של הרוגים לקילומטר נסיעה.

<משה בקר: המדד הזה הוא רק חלקי.

<משה בקר: הוא נכון למדינות ה-OECD שם האיזון בקילומטרז' הוא ברמת המינוע.

<משה בקר: בישראל יהיה לנו גידול.

איתן כבל: משה, אתה מוזמן לוועדת המשנה.

איתן כבל: אני לא רוצה להרחיב את העניין כאן.

איתן כבל: תודה.

איתן כבל: גבי, בבקשה.

איתן כבל: אחריו נציג משרד ראש הממשלה.

<גבי בן הרוש: אני מצטרף לכל הברכות.

<גבי בן הרוש: לפני שאני אשכח, יש לי מילה חמה לומר על הרשות הלאומית.

<גבי בן הרוש: אני מקווה, כמו שהצהרת, שזאת לא תהיה איזו מחלקה במשרד התחבורה אלא שזה יהיה גוף עצמאי כי יש לו מה לעשות ומה לתרום ולבקר.

<גבי בן הרוש: כמובן לך ידיד, אני הראשון שב-2002 כל כך ביקשתי את היחידה הזאת.

<גבי בן הרוש: אני מבקש אדוני למקצע אותה.

<גבי בן הרוש: אנחנו נשב לשיחות עבודה.

<גבי בן הרוש: אדוני היושב ראש, אני מחזיק פרוטוקול מ-2003 עת היית חבר כנסת צעיר.

<גבי בן הרוש: בהמלצות של הוועדה שלנגנטל ישב בראשה ופורז וכולם, הנושא המרכזי בו דנתם בוועדה היה הגורם האנושי.

<גבי בן הרוש: הכשרה.

<גבי בן הרוש: לצערי כבר שלוש פעמים - אבנר יתקן אותי – ועדת שרים, כשבא נושא של תיקון 118, להכשיר את הנהגים ברכב הכבד, האוטובוסים, קציני הבטיחות, זה לא קיים.

<גבי בן הרוש: תגידו, מה אתם מדברים אתי על טכוגרף דיגיטלי?

<גבי בן הרוש: מה אתם מדברים אתי על טכנולוגיה?

<גבי בן הרוש: היא קיימת.

<גבי בן הרוש: זה שמפעיל את המערכות האלה, אין לו מושג.

<גבי בן הרוש: מורי הנהיגה, העליתי את זה בשימוע, לא עוברים השתלמויות שלושים שנים על רכב כבד ואוטובוסים.

<גבי בן הרוש: מה אנחנו מתפלאים על העלייה במספר תאונות הדרכים?

<גבי בן הרוש: עם כל הכבוד לשנה האחרונה, אני מדבר על השנים האחרונות וחבר הכנסת יעקב פרי וחבר הכנסת יעקב אשר בוועדת המשנה, אתם ראיתם את התוצאות.

<גבי בן הרוש: הייתם מזועזעים.

<גבי בן הרוש: לצערי עם כל השימוע ועם כל ההמלצות, אני לא רואה שום התקדמות.

<גבי בן הרוש: לא יתכן שממשלה לא יושבת כבר מספר שנים לדיון חירום בנושא.

איתן כבל: אני רוצה לומר לך רק במשפט אחד, גבי.

איתן כבל: אני מקבל את כל מה שאתה אומר.

איתן כבל: אני רוצה לומר לך שבכל הדברים האלה, בתיקון 112, בדיון שאנחנו מקיימים בחקיקה אחרת, אנחנו מניחים את העניין הזה על ראש שמחתנו.

איתן כבל: יעקב אשר, אני אומר את זה.

איתן כבל: העניין הזה שגבי מזכיר אותו, אני מבקש לעסוק בו.

איתן כבל: אני מבקש אישית להיות אמון עליו כי הוא חוזר עליו והוא לגמרי צודק בעניין הזה.

איתן כבל: נציג משרד ראש הממשלה.

<כפיר מצוינים: אני רוצה להתייחס קודם כל לדברים של חבר הכנסת יעקב פרי לגבי הציטוט הראשון מהמכתב שלנו על האחריות של משרדי ממשלה.

<כפיר מצוינים: אני חייב לומר שזה לא שונה מהחלטות ממשלה אחרות.

איתן כבל: יקירי, עזוב.

איתן כבל: זה לא שיעור אזרחות.

איתן כבל: הוא אמר, הוא חבר כנסת ומותר לו להגיד הכול.

<כפיר מצוינים: אני מגיב.

<כפיר מצוינים: לפני חצי שנה משרד ראש הממשלה העביר יחד עם משרדי ממשלה אחרים ששיתפו פעולה באופן מלא בעניין החלטת ממשלה לנושא הבטיחות בדרכים, לנושא הפחתת ההרוגים בתאונות דרכים.

<כפיר מצוינים: אני חייב להגיד, דיברנו קודם על מחויבות ועל עשייה, שיש כאן עשייה שהיא הרבה מעבר למחויבות שלנו במשרד ראש הממשלה ואנחנו גאים על כך וחושבים שזה דבר חשוב.

<כפיר מצוינים: הצעדים בהחלטת הממשלה מתבצעים ומתקדמים.

<כפיר מצוינים: אחד הדברים שאני רוצה לשים עליו דגש אולי לא מקבל מספיק תשומת לב, זה נושא שומרי הדרך.

<כפיר מצוינים: מיזם שומרי הדרך, מי שלא מכיר, של הרשות הלאומית לבטיחות בדרכים, מתנדבים מתעדים עבירות תנועה ומשם עוברות למשטרת ישראל.

איתן כבל: כבר עסקנו בזה.

<כפיר מצוינים: אני רק רוצה לברך את משטרת ישראל שהקימה יחידה מיוחדת לטיפול.

<כפיר מצוינים: זה מתקדם.

איתן כבל: לא הרבה, אבל בסדר.

<כפיר מצוינים: אני חושב שזה הרבה.

איתן כבל: הכול יחסי.

איתן כבל: מרדכי פרר אחרון.

<מרדכי פרר: תודה רבה.

<מרדכי פרר: אדוני ביקש תיק על כל תאונה קטלנית.

איתן כבל: לא.

איתן כבל: על כל תאונה ולאו דווקא קטלנית.

<מרדכי פרר: בסדר.

<מרדכי פרר: מה שחסר לנו זה תיאום ושיתוף פעולה מצד המשטרה שהיא אוספת את כל הנתונים האלה.

<מרדכי פרר: אין גישה לעירייה, לרשויות המקומיות וגם לרשות לתיקי התאונות.

<מרדכי פרר: המשטרה צריכה לשתף פעולה עם הרשות ועם הרשויות כדי שהמידע יהיה נגיש.

<מרדכי פרר: עוד דבר.

<מרדכי פרר: כאשר השוטרים רואים בעיה או ליקוי בכביש, זה נשאר אצל השוטרים.

<מרדכי פרר: צריך לקדם את הנושא של שיתוף פעולה ותיאום עם הרשויות מצד המשטרה.

איתן כבל: תודה.

איתן כבל: אני מתנצל בפני המעטים שלא הספיקו לדבר.

איתן כבל: כמובן שתינתן להם ההזדמנות.

איתן כבל: אנחנו בוודאי נקיים עוד דיונים רבים בעניין.

איתן כבל: אני רוצה להתחיל דווקא מהאמירה של חברי יעקב פרי.

איתן כבל: יעקב, אתה צודק.

איתן כבל: אין כאן שום רצון לייצר קורת רוח.

איתן כבל: אין שום כוונה וזאת הייתה גם פתיחת הדברים שלי.

איתן כבל: למרות העובדה המשמחת שאי אפשר להתעלם ממנה שיש ירידה של 15 הרוגים, אנחנו בפירוש לא עמדנו ביעד המרכזי שהוא הגעה למספרים לפחות של 2012.

איתן כבל: אמרנו זאת ופתחנו בזאת ואנחנו חוזרים ואומרים.

איתן כבל: מנקודת המבט שלי ושל הוועדה, היעד הראשוני, עוד לפני שאנחנו מדברים על יעדים ארוכים, חשובים, להוריד את המספר בצורה הרבה יותר דרמטית מאשר לפני 2012, זה היעד הראשון שאנחנו הנחנו לעצמנו.

איתן כבל: אלא שאי אפשר לבוא ולומר שגם בעת הזו לא נעשו דברים.

איתן כבל: דמו בנפשכם שאילולא לא היינו עושים את כל הפעולות האלה, המצב יכול היה להיות גרוע.

יעקב אשר: היינו במקום אחר לגמרי.

איתן כבל: נכון.

איתן כבל: אני רוצה קודם כל להודות לכל העוסקים במלאכה, ממשטרת ישראל, ואני אומר את זה דורון בשמי ובשם חברי הוועדה.

איתן כבל: אנא העבר זאת לשוטרים.

איתן כבל: רואים אתכם, מרגישים אתכם ואני בטוח שב-2018 זה יבוא לידי ביטוי הרבה יותר גדול.

איתן כבל: אני מסכים עם גיורא, אולי אני הקצנתי בזה שהתחושה של הדחיפות מתחילה להתקיים בזכות הוועדה והפעולות של חלק מהמשרדים למרות פעילות הממשלה ואינני כמובן מלין כלפיך.

איתן כבל: אתה יודע, הממשלה עושה.

איתן כבל: הרי בסוף לצערי – ואמר את זה חבר הכנסת יעקב אשר יושב ראש ועדת המשנה – הכנסת נכנסה לנעליים של הרשות המבצעת.

איתן כבל: חלק גדול מהדברים שאנחנו מביאים מתקציבים, להעביר, לתת, היכן לעשות יותר והיכן לעשות פחות – זה לא תפקידנו בכל הכבוד שאנחנו רוחשים לעצמנו ויש כבוד.

איתן כבל: זה תפקידה של הרשות המבצעת להיות כל הזמן צעד אחד, שניים, שלושה לפנינו ואנחנו צריכים לבוא ולומר אולי נעשה כאן ושם, כמו שאמרו חלק מחברי הכנסת ואמר חבר הכנסת זחאלקה בעניינים כאלה ואחרים.

איתן כבל: כן צריך לשים את הדגש על עניינים נוספים כמו אזרחים ותיקים.

איתן כבל: זה נושא.

איתן כבל: אי אפשר לשחק עם זה יותר.

איתן כבל: זה נושא.

איתן כבל: לא יודע איך מטפלים בזה.

איתן כבל: יש אתכם ברשות, יש את משרד התחבורה, יש את משטרת התנועה, יש כאן את כל הגורמים.

איתן כבל: אני מנסה לומר לכם חברות וחברים שזה יעד שאנחנו כוועדה מציבים לעצמנו.

איתן כבל: הולכי רגל ואזרחים ותיקים.

איתן כבל: זה היעד שיהיה לנו בשנה הקרובה.

איתן כבל: דבר נוסף הוא העניין הטכנולוגי.

איתן כבל: משרד ראש הממשלה התחייב לקחת על עצמו את העניין של הטכנולוגיה.

איתן כבל: נכון, הרשות לקחה על עצמה בעניין והקימה את הוועדה בראשותו של האלוף שפר אבל בסוף העניין הטכנולוגי הוא לאין שיעור יותר גדול ממה שלקחה על עצמה הרשות.

איתן כבל: זאת מחויבות לפחות אחת.

איתן כבל: אנא, תנו לנו.

איתן כבל: אחת.

איתן כבל: מחויבות אחת שלקח על עצמו משרד ראש הממשלה להוביל.

איתן כבל: העניין הטכנולוגי מקבל מקום של כבוד קריטי במאבק בקטל בדרכים.

איתן כבל: ממש עניין שבאמת יכול לעשות את ההבדל בין חיים למוות, אם זה מובילאיי או מתחרים שעומדים מולם וקבוצות כאלה ואחרות.

איתן כבל: אני רוצה ברשותכם לומר שאנחנו רחוקים מלהיות מרוצים.

איתן כבל: כל עוד לא נוריד מתחת לקו ה-300 הרוגים, שגם זה מספר לא קטן, אנחנו נכשלים.

איתן כבל: במשפט אחרון אני רוצה לומר - ונמצא כאן אור ירוק שאני מתנצל שלא התאפשר לכם לדבר אבל בוודאי תינתן לכם ההזדמנות – שאין לי ספק שהרבה בזכותכם, בעמידה שלכם ואתם כמו קאטו חוזרים ושמתם את הנושא יותר מכל אחד אחר יחד עם העמותות והארגונים הנוספים.

איתן כבל: לכם יש את הביטוי ואת היכולות אולי יותר מאשר לאחרים.

איתן כבל: תודה.

איתן כבל: דרך אגב, אני חושב שצריך לפנות לכל תכניות הבוקר, אולי לכל מערכות החדשות, לפתוח עם המספרים של התאונות ואפילו בשקופית שתוקרן או תעבור כסטריפ למטה.

איתן כבל: זה חלק מהעניין שצריך שייעשה.

איתן כבל: אני שוב פונה לראש הממשלה, בעיקר כאשר האחריות מתחלקת לא רק במשרד התחבורה אלא במשרדים שונים.

איתן כבל: אני פונה באמת בתחינה לראש הממשלה להקים את ועדת השרים.

איתן כבל: אין ועדת מנכ"לים.

איתן כבל: דובר על הקמת ועדת מנכ"לים אבל אין בלוף יותר מהשם שניתן לזה, ועדת מנכ"לים.

איתן כבל: אין.

איתן כבל: באמת.

איתן כבל: אני לא רוצה אפילו לעלות בסופרלטיבים.

איתן כבל: היו כמה פגישות וזה נגמר.

איתן כבל: כוונתי היא לוועדת שרים שמונחות לפתחה הבעיות האלה, נפגשת אפילו לא אחת לחודש, לא אחת לחודשיים, לא אחת לשלושה חודשים אבל אחת לארבעה חודשים ויוצאת עם איזו כותרת.

איתן כבל: יוצאת עם משהו.

איתן כבל: שתעשה סיכום של הרבעון.

איתן כבל: לא יכול להיות שזה יהיה כך.

איתן כבל: אני אסיים במשפט שלא היה שר ביטחון או ראש ממשלה שמצליח להישאר בתפקידו אם הוא היה מוכן לעבור לסדר היום כאשר כל יום או כל שנה יהיו למעלה מ-300 הרוגים מפיגועים או אירועים ביטחוניים.

איתן כבל: אין סרט כזה.

איתן כבל: אין סרט כזה שאיזו ממשלה הייתה מחזיקה מעמד עם מספרים כאלה.

איתן כבל: לכן זו הקריאה שלנו, מעבר לכל האמירות.

איתן כבל: אדוני ראש הממשלה, קח את המושכות למאבק בקטל בדרכים.

איתן כבל: הגיעה העת.

איתן כבל: אם הוא לא עושה את זה, אני לא רוצה לצאת במלים חוצצות אבל יש כאן באמת חוסר עשייה.

איתן כבל: העמדת הנושא על סדר היום הוא חלק מהמאבק בקטל בדרכים.

איתן כבל: אם הם לא עושים את זה, הם אשמים בחלק מהקטל בדרכים.

איתן כבל: תודה רבה לכם.

איתן כבל: הישיבה נעולה.